Udalberriak 196 - Ekaina 2016 by Balmaseda Udalberriak - Issuu\nDOAKO ALEA - ALE KOPURUA: 4.200 - GURE UDALAREN INFORMAZIOA - 13. URTEA - EKAINA 2016 - 196. ZK.\nEkainaren 18an, 11etatik aurrera, hainbat elkartek antolaturiko euskal ezkontzaz gozatzeko aukera izango dugu. 4. orr.\nZenbaki honetan, Udalaren azken bi osoko bilkurak laburbildu ditugu eta hauteskunde mahaien zozketa argitaratu dugu . 8-9 orr.\nUztailaren 7tik 9ra Bizkaiko Itzuliaren XXII. edizioa egingo da, etapaka egiten den Estatuko junior probarik onena. 10. orr.\nNAGUSIEN EGUNA: LEH BALMASEDAN IZANGO\nSegurtasuna oporretan Jarraian, Ertzaintzak opor seguruak izateko egindako iradokizun batzuk argitaratuko ditugu: Lapurretak etxebizitzetan - Atea beti giltzaz itxi, eta jendaurrean ez aipatu oporraldien datak. - Etxebizitzan norbait bizi denaren itxurak egin (norbaitek gutunak hartzea, telefono finkoa sakelakora desbideratzea, pertsiana batzuk erdi irekita uztea, etab.). - Balio handiko objektuak babestuta eta identifikaturik gordetzea (guztien argazkiak gorde eta marka, modeloa eta serie-zenbakia idatzi). - Itzultzean lapurrak sartu direla ikustekotan, ez sartu etxebizitzan. Bidaian - Dirua eta dokumentazioa bereizita eroan, toki desberdinetan. - Ez eraman diru-kopuru handiak soinean eta leku seguru batean larrialdietarako diru-kopuru jakin bat bereizi. - Aireportu eta geltokietan ez galdu gauzak begien bistatik eta fakturatzerakoan arreta jarri inguruan dauden pertsonengan. - Errepidean, atsedena hartzeko orduan, ez joan jende gutxi dagoen lekuetara. Ibilgailuen barruan, ez utzi balio handiko objektuak begien bistan. Arreta handiz jokatu ibilgailua geratzeko keinuak egiten badizkizute. Oporretara joateko lekuak - Ibilgailua hotelaren alboan aparkatu, jendea igarotzen den tokietan. - Norberaren gauzak ondo gorde eta segurtasun-kutxa erabili. - Hondartza, igerileku eta jolas-tokietan norberaren gauzak ondo zaindu eta ez utzi pertsona ezezagunei. - Arreta berezia jarri jende ugari dagoenean gerta daitezkeen lapurretei.\nBalmasedako Jubilatuen Elkartea datorren ekainaren 11n izango den Nagusien Egunaren lehen edizioko anfitrioia izango da. Adineko jendearen arteko topaketa jardunaldi hau gure hiribilduan egitea erabaki da, hain zuzen ere, urte osoan zehar elkarteak agertzen duen jardun biziarengatik.\nEgitaraua Egun osorako egitarauak gure adinekoak protagonista izango dituen ekintza desberdinak biltzen ditu. Gozatzeko eta familiarekin konpartitzeko eguna izango da. -09:30-10:00: Harrera autobusei udal pilotalekuan. -10:00-14:30: Enkarterri Gastronomikoa gure eskualdeko nekazaritza-\nelikagaiekin, San Severino plazan. -10:00-14:30: Eskulanen erakusketa. Done Joane plazan. -10:30-14:00: Bisita turistikoak hiribilduaren gune historikora. -11:00: Moda desfilea hirugarren adinekoentzat. Done Joane plazan. -11:00: Harrera Bizkaiko klubei agintarien eskutik, San Severino plazan. -12:00-14:00: Txakolin eta gazta dastatzeak San Severino plazan. -12:00-14:00: "Zuk balio duzu, aitite edo amama" Klaret Antzokian. Nahi duten guztiek musika, txiste, olerki, magia, dantza emankizunak zein dakiten beste edozein jarduera egiteko aukera izango dute. Gehienez 5 minutuz jardun ahal izango dira, eta epaimahaia 7tik 12ra urte bitarteko bilobek osatuko dute. -15:00: Herri-bazkaria: babarrun\neltzekaria sakramentu guztiekin, arroz-esnea, ardoa, ura, kafea eta txupitoa. Guztia 10 eurorengatik. Udal pilotalekuan. -17:00: Dantzaldia gorputzak eutsi artean. -20:00: Itxiera jardunaldia Horrez gainera, goiz osoan zehar musikak hiribilduko kaleak girotuko ditu. Gogoan izan herri-bazkarirako, eskulanen erakusketarako, moda desfilerako, dastatzeetarako eta bisita turistikoetarako aurretik izena eman behar dela.\nDatu demografikoak Gaur egun, 65 urte baino gehiagoko biztanleriaren kopurua % 20tik hurbil dago, eta egungo joera demografikoek aurrera eginez gero, zifra ho-\nHEN EDIZIOA O DA\nBalmasedako Jubilatuen Elkartearen egoitza rrek gora egingo du datozen urteetan. Mendebaldeko gure kulturan, zahartzaroa ez da desiragarri. Beste kultura batzuetan, aldiz, estatusaren adierazgarri da zahartzaroa, zenbat eta eskarmentu handiagoa izan orduan eta handiagoa baita jakintza. Argi utzi behar da hori baino ez direla estereotipo mota horiek, pertsona bakoitzak, bere ingurunea, kultura, motibazioa eta desioak ezberdinak direla aintzat hartzen ez duten aldez aurretik sortutako ideiak, alegia. Mentalitate aldaketei esker, zahartzaro aktiboak gero eta garrantzi handiagoa du gizartearentzat, eta horrenbestez, ahalik eta zahartzaro osasungarrienaren alde egiten ari da apustu, ez bakarrik alderdi fisikoari dagokionez, baizik eta baita alderdi psikologikoari, afektiboari eta sozialari dagokionez ere. Behin 65 urte igarota, bizitza luzea egiteko dago oraindik. Urriaren 1ean izango den Adineko Pertsonen Nazioarteko Eguna kulturan jazotzen ari den eta gero eta nabarmenagoa den aldaketa horren isla da. Eta edozein adinetan ondo pasatzearen eta sozializatzearen garrantzia gogorarazten digun beste jardunaldi bat da Nagusien Eguna. Enkartur, Nagusia (Bizkaiko Jubilatuen eta Pentsiodunen Elkartea), Bizkaiko Foru Aldundia eta Balmasedako Udala arduratu dira Adineko Pertsonen Eguna antolatzeaz.\nIntzidentzien berri eman klik batekin: KaleZaindu\nUdalak intzidentzien zerbitzu berri bat jarri du martxan. Horren bidez, Balmasedarrok matxuren eta narriaduren berri eman ahal izango dugu modu azkarrago eta eraginkorragoan. Sistema horrek KaleZaindu du izena, eta Internetera konektatutako edozein gailuren bidez posible da sisteman sartzea. Tresna berri hori erabiltzea oso erraza da. Udalaren webgunearen bitartez (balmaseda.eus, Gardentasuna-Kalezaindu atalean) edota smartphone edo gailu mugikor batean Zabaltzen Balmaseda aplikazioa deskargatuz erabil daiteke. Erabiltzaileek udalak jakin beharreko edozein matxura, kalte, pitzadura edo intzidentzia jakinarazi ahal izango dute. Horrela, udala arazoa konpontzeaz arduratuko da. Aplikazioari dagokionez, instalazioa egin eta hizkuntza hautatu ondoren irekitzen den lehenengo leihoan berriak agertuko dira. Pantailaren goialdeko ezkerreko izkinan agertzen den ikonoan klik eginez gero menua zabalduko da, Kalezaindun sartzeko. Mapan sartu eta beste pertsona batzuek sortutako intzidentziak ere ikus ditzakegu. Berde kolorea dutenak dagoeneko konpondu diren intzidentziak dira. Urdin kolorekoak, aldiz, erabiltzaileak jakinarazi dituen baina oraindik publikoak ez diren intzidentziak dira. Berri bat atzera botatzen bada, ikono gorri bat agertuko da, intzidentzia sortu duen erabiltzaileak soilik ikusi ahal izango duena. Ikonoaren gainean klik eginez gero intzidentzia bakoitzaren edukia ikus dezakegu. Eskumako goiko ertzean dagoen ikonoan klik eginez harpidetu egin gaitezke. Nola sortzen dira intzidentziak? Planoaren gainean, interesatzen zaigun puntuan, lau gezi gorridun ikonoa jarriko dugu eta + sinboloaren gainean klik egingo dugu. Horrela, intzidentziari buruzko informazioa sartzeko pantaila bat irekiko zaigu. Argazki-kameraren ikonoan argazki bat ere erantsi daiteke. Intzidentzia bidaltzeko, egin klik goian, eskuinaldean, aurkituko duzun paperezko hegazkina dirudien ikonoaren gainean.\nLaburki WhatsApp bidez abisuak emateko zerbitzu berria Udalak WhatsApp bidez informazioa helarazteko zerbitzu berri bat jarri du abian, SMS bidezko abisuetatik aurrerapauso bat eginez. Kultura eta kirol jarduerei, zirkulazioari eta bestelako gorabeherei buruzko albisteak jaso nahi dituzten pertsona guztiek alta eman dezakete zerbitzu honetan. Horretarako, sakelako telefonoaren agendan 688717384 zenbakia gorde eta whatsapp bat bidali behar duzu "Alta" hitzarekin. Zerbitzu honekin komunikazio zuzenagoa izan ahalko da hiribilduko herritarrekin.\nHobekuntzak hirigintzan Azken hilabetean zehar, udaleko obra-lantaldeak gure hiribilduko galtzada-harriak konpontzeko kanpaina bat burutu du. Bestalde, San Ignazion arrapala bat jarri da, suhiltzaileak auzoan errazago sar daitezen. Horrela, larrialdiren bat egotekotan, kidego horrek bere lana egiteko izango lukeen azkartasuna handitu da. Ekainaren amaieran amaituko dira hiribilduko haurrentzako parkeen garbiketa-eta egokitze-lanak. Obra-lantaldea lurreko kautxuak garbitzen, parkeetako elementuak margotzen eta bestelako lanak burutzen ari da, udako hilabeteetarako prest egon daitezen. Azkenik, Bizkaiko Foru Aldundiarekin akordio batera iritsi dira, La Balugarako sarreran dagoen zebra-bidea egokitzeko. Segurtasun-elementu hori aipatutako erakundearen eta udalaren artean egin da.\nLaburki Udaleku irekiei buruzko informaziobilera\nEUSKAL EZKONTZA 2016 Ekainaren 18an, larunbata, euskal ezkontzaren beste edizio bat ospatuko da Balmasedan, gure hiribilduko hainbat kultura-elkartek antolatutakoa. San Severino plazan hasiko gara 11:00etan, senargaiaren familiari laguntzeko. Eguerdian emaztegaiarekin elkartuko gara, Done Joane plazan egingo den hamaiketakoan. Euskal ezkontza, berez, San Severino plazan izango da, 13:00etan, eta 13:45ean trikipoteoa egongo da hiribilduko kaleetatik. Umeek 14:15ean bazkalduko dute eta 15:00etan, berriz, kanta-bazkaria egongo da. Jolasak 15:30etik aurrera hasiko dira, lehenengo txikienentzako eta 18:00etatik aurrera, ordea, sokatira eta txingak. Done Joane plazan amaituko dugu 19:00etan euskal erromeria batekin. Bazkarian parte hartzeko txartelek 9 euro balio dute, eta haurrentzako txartelek, berriz, 3 euro. Honako saltoki hauetan eskura ditzakezu: La Bodega, Musutxu, Lekuona, Herriko Taberna eta dantza-taldearen lokalean.\nEuskara Zerbitzuak informaziohitzaldia eskainiko du uztailaren 1etik 15era bitartean antolatu dituen udaleku irekiei buruz. Ekainaren 21ean izango da, 18:30ean, Kultur Etxean. Bertan, gurasoek horren inguruan dituzten zalantza guztiak argituko dira.\nGerra Balmasedan hitzaldi-solasaldia Ekainaren 29an, Txomin Etxebarria Mironesek Gerra Balmasedan hitzaldia-solasaldia eskainiko du, gure hiribildua hartu izanaren 79. urteurrenean. 19:00etan izango da kultur etxean, eta La Guerra Civil en Balmaseda 1936-1939 liburuaren berrargitalpena aurkeztuko da.\nGrabatuen tailerrak eta bisita gidatuak Mari Dapena erakusketara\nSurf egingo dugu udan?\nZer egingo dugu udan? Mutil, neskaâ€Ś zer egin nahi duzu aurtengo udan? Surf egitera joango gara? Gustatzen zaizun beste jardueraren bat antolatuko dugu? BalmaZetik, Balmasedako Gazte Informazio Bulegotik, pasa zaitez eta jarduera, elkartruke, trukeZ eta bestelako gauza askori buruzko azken berriak izango dituzu.\nAldizkari honen aurreko zenbakian argitaratu genuen bezala, Enkarterrietako Museoak zenbait jarduera antolatu ditu Mari Dapena balmasedarraren inguruan Biltzar Etxean urtarrilaren 8ra arte eskaintzen den erakusketari buruz. Datozen hileotan, bisita gidatuak izango ditugu (11:00etatik 12:30era) eta grabatuen tailerrak helduentzat (11:30ean). -Bisitaldi gidatuak: ekainaren 4an eta 25ean; uztailaren 10ean eta 16an; irailaren 11n eta 17an; azaroaren 19an eta abenduaren 10ean. -Grabatuen tailerrak: ekainaren 19an, urriaren 2an, azaroaren 13an eta abenduaren 4an. Erreserbak egiteko edo argibide gehiagorako, Museoarekin jar zaitezke harremanetan: enkarterrimuseoa@bizkaia. eus edo 946504488 eta 946104815.\nEkhi jaia San Joanen San Joan gau magikoan -ekainaren 23tik 24rakoa- udako solstizioa (egiazki, hil horren 21ean jazotzen da ipar hemisferioan) ospatuko dugu jada orain dela urte batzuk egiten hasi zen errituaren bidez. Urteko gau laburrenaren eta bere sinbologiaren ohorez Errota Zahar Kultur Elkarteak eta Ekintza Gazte Asanbladak antolatutako Ekhi jaia edo Eguzkiaren Jaiaz ari gara. Jaia 22:30ean abiatuko da pilotalekuan antzinako errituetan eta mitologietan oinarritutako emanaldi batekin eta, jarraian, su-garbitzailearen inguruan dantzatuko da. Amaitzeko, txokolate-jatea izango da.\nBertsolaritzaren jai handia Apirilaren 29an, Klaret Antzokian bertso-topaketa egin zen; bertan, hiribilduko hiru ikastetxeetako 150 ikasle batu ziren. Josu Landeta eta Peru Vidal bertsolaritzako irakasleen gidaritzapean, gazteek abesti zaharrak eta berriak abestu zituzten, Lorea Zulaikaren gitarra-doinuaz. Jakina, ikasgeletan landutako bertsoak erakutsi zituzten eta Ander Ucelay eta Paule Loizaga bertsolarien bat-batekotasunak entzun zituzten. Gure hiribilduko bertsolaritzako jai erraldoi hura amaitzeko, jendaurrean jakinarazi zen bertso-txapelketako irabazleen izena. Aurten, lehen saria Ander Garcíarentzat izan da (Mendia ikastetxea, DBHko 6. maila). Elia Oseguik (Zubi Zaharra ikastetxea, DBHko 1. maila) bigarren postua lortu du, eta, hirugarrena, Gorka Urietak (Balmasedako BHIko 1C gela). Zorionak!\nEuskarazko Zinegotzia, Dorleta Zorrilla, irabazlearekin, Irune Leicea\nFuensanta Díezen ikasleak\nFuensanta Díezko ikasleen erakusketa Fuensanta Díez Pereda Arte Plastikoen Estudioko ikasleek 2015/2016 ikasturtean egindako lanak ikusgai ditugu iragan ekainaren 3an inauguratu zen erakusketan. Ekainaren 19ra arte gozatu ahalko dugu mutil eta neska horien artelanez Klaret Antzokiko atondoan. Erakusketaren ordutegia hauxe izango da: astelehenetik ostiralera 19:00etatik 20:00etara eta larunbat eta igandeetan 12:00etatik 14:00etara.\nAna Suárez Musika Eskolaren entzunaldiak Ana Suárez Musika Eskolak ikasturte amaierako entzunaldiak eskainiko dizkigu ekainaren 10ean, ostirala, 19etan, eta ekainaren 12an, igandea, 12etan. Guztiak zaudete gonbidatuta etorkizun oparoa izan dezaketen gazte hauek ezagutzera.\nIrabazleak Klaret Antzokian Bertso-topaketan\nIrakurri, Gozatu, Oparitu kanpainako lehen irabazlea Maiatzaren 10ean, Irakurri, Gozatu, Oparitu kanpainako lehen zozketaren irabazlea ezagutu genuen. Irune Leicea Torices izan zen; 30 euro lortu zituen, haurrentzako edo gazteentzako euskarazko edozein liburu erosteko. Zorionak Irune eta eskerrik asko parte hartzeagatik. Irakurri ondoren, gozamena dator. Beharbada, Irunek libururen bat oparitu nahiko dio hurbileko pertsona bati, edo euskaraz irakurtzen jarraitu nahi du, txeke honi esker. Eta zu, zeren zain zaude? Hurbildu zaitez udal-liburutegira, eta eskatu edo-\nzein liburu euskaraz. Irakurri ondoren, bete fitxa eta galdetu Marurin erabiltzeko erosketa-txekeari buruz. Horren bidez, euskarako edozein libururen prezioaren % 35 ordaindu ahalko duzu (hiztegiak eta gramatikari buruzko liburuak salbu). Umeen kasuan, liburuak haurrentzako edo gazteentzako literaturakoa izan beharko du. Azken urratsa da lagun bati, familiarteko bati edota nork bere buruari oparitzea. Gogorarazten dizuegu erosketa-txartelak erabiltzeko azken eguna ekainaren 11 dela.\nAndra Mari Azoka Alonsotegin Alonsotegik ekainaren 5ean Andra Mariko nekazaritzako eta abeltzaintzako azoka ospatuko du. Behi-, ardi-, zaldi- eta ahuntzaziendaz gainera, nekazaritzako produktuak ere salduko dira.\nGalzorian diren bertako arrazen azoka Datorren ekainaren 11n, Karrantzak Bertako Arrazen Azokaren 11. edizioa ospatuko du. Anbasaguas auzoan izango da eta egun osoan zehar ekintzak izango dira, Euskal Herriko iruleen topaketa barne.\nLaburki Kale-argiak berriztatzeko 18.600 euro baino gehiago Udalak Bizkaiko Foru Aldundiaren Iraunkortasuna eta Ingurune Naturala Zaintzeko Sailaren 18.620,69 euroko diru-laguntza jaso du. Galtzada etorbideko, Presa Encimera kaleko eta inguruko zonetako 110 argi aldatzea aurreikusi duen proiektuaren aurrekontu osoaren % 55 da. Zehazki, 170 W-ko hirurogei kale-argi aldatu eta 60 W ko LED argiak jarriko dituzte. Halaber, 270 W-ko berrogeita hamar argi kendu eta 120 W-ko LED argiak jarriko dira. Horri esker, urtean 61.758 Kw/h aurreztea espero da, potentzia 23.700 W-tik 9.700 W-ra jaitsiz. Adjudikazioaren ostean, irailean hasiko da kale-argien aldaketa.\nMartĂn Mendia 23 Udaleko Ingurumen Sailak birgaitze iraunkorreko proiektu pilotu bat burutu berri du herritarren laguntzarekin, Martin Mendia kaleko 23. eta 25. atarietan eta Done Laurenti kaleko 1.ean. Eraikinen Ikuskapen Teknikorako egindako lana oinarri hartuta, haratago joan nahi izan da, aipatutako eraikinen azterketa integrala eginez. Hala, bada, hainbat alderdi aztertu dira: isolamendua, irisgarritasuna, instala-\nzio orokorren berrikusketa, etxebizitza bakoitzaren fakturazio elektrikoa eta abar. Azterketa sakon horren helburua etxeen irisgarritasuna eta eraginkortasun energetikoa hobetzeko proposamen batzuk aurkeztea izan da, legez ezarritakoa gainditzen duten hobekuntzak egite aldera. Orain, herritarrak izango dira etxebizitzak hobetu eta euren balioa handitzeko proposamenak egika-\nritzeko erabakia hartuko dutenak; hala, etorkizunean, diru asko aurreztuko lukete faktura energetikoari dagokionez. Halaber, obra horiek egiteko finantzaketak laguntza izango luke, diru-laguntza lerroak eta finantzaketa pribatua bilatu baitira. Proiektuak finkak kudeatzen dituzten pertsonen eta gremioen prestakuntzarako fase bat ere izan du, atera diren ondorioak aurkezteko. Horrela, profesionalek eraginkortasun eta irisgarritasun hobea eskaintzen duten lanak egiteko beharrezko informazio guztia izango dute. Jabeen erkidegoek etekina atera ahal izango diote burututako azterlanari, proiektuaren xehetasunak ezagutuz. Horretarako, udaletxean galdetzea baino ez dute. Proiektuak 44.770 euroko aurrekontua izan du, IHOBEk diruz lagundu du 19.057,50 euroko zenbatekoa emanez.\nBalmasedako BHIko ikasleek Kadaguako ura aztertu dute Estalki blokeatuta\nEdukiontzi berrien erabilera Duela gutxi gure kaleetan jarri ditugun edukiontzi berriek erabilera-arazo batzuk eragin dituzte. Hori dela eta, argitu behar dugu edukiontzia ez dela bi aldeetatik irekitzen, alde bakar batetik baizik. Deskargarako estalkia blokeatuta dago eta irudian ikus dezakezuen pegatina dauka itsatsita. Alde horretatik egiten du deskarga zabor-bilketako kamioiak. Higiene arrazoiengatik, beraz, ezin da estalkia ireki, hortaz, erabiltzaileek beste aldeko estalkia baino ezin dute ireki.\nOinezkoentzako kaleak ixtea Hirigune historikoan oinezkoak eta ibilgailuak batera ibiltzeko dauden kaleetako zirkulazioa itxi egingo da ekainaren 20an, eta irailaren 5ean berriz ere irekiko dira.\nApirilaren 12an, Balmasedako BHIko batxilergoko 1. mailako ikasleek Kadaguako tarte bateko, Zalla eta Balmaseda artean, uraren analisi batzuk egin zituzten. Institutuak aktiboki parte hartzen du Agenda 21 programan; hezkuntzaelkartearen programa bat da, ikastetxeko eta inguruneko gizartea eta ingurumena hobetzeko. Kasu honetan, proposamena ingurumenhezkuntzako beste proiektu batekin, Ibaialderekin, koordinazioan sartu zen; horren bidez, ibai-ekosistemen\nezaugarrien eta arazoen berri ematen da, urak bizitzarako duen garrantziaz kontzientziatzeko eta ibai eta erriberen kontserbazioaz sentsibilizatzeko. Irteera aberasgarriaren ondoren, ikasleek txosten laburra egin zuten uraren kalitateari buruz (tenperatura, PHa, uhertasuna, bakteria batzuen presentzia edo gabezia etab.), bai eta gizakiaren eraginez dagoen zaborrari, ingurunean dagoen biodibertsitateari eta zuzentzeko edo hobetzeko proposamen batzuei buruz ere.\nEdukiontzi egokituak 5. edukiontziaren Desgaitasunen bat edo lehenengo datuak mugikortasun urritua duten pertsonentzat egokitutako hainbat edukiontzi instalatu berri dira. Pedal bat eta helduleku bat dute, edukiontzia irekitzea errazagoa izan dadin. Zakarrontzi berri horiek toki hauetan jarri dira: BM supermerkatuaren ondoan, pilotalekuko plazaren parean, Kalbario kalean San Roque hotelaren ondoan eta Enkarterri etorbideko 42. zenbakian. Laster, beste bat jarriko da gasolindegiaren ondoan.\nMaiatzaren 1etik 15era bitartean etxeko bio-hondakinen 2,080 tona bildu dira ezarri berri den bosgarren edukiontziari esker. Konpost bihurtuko den hondakin mota hori kudeatzeko kostua hiri-hondakin solidoa kudeatzeak balio duenaren erdia da. Lerro hauen bidez, proiektu horretan parte hartzen ari direnei eskerrak eman nahi dizkiegu, ingurumenarekiko konpromisoa eta esfortzua erakutsi baitute. Bosgarren edukiontzia erabili nahi dutenek udaletxean izena eman behar dute (Gorkaz galdetu). Guztion artean hondakinen kudeaketan aurreztea lor dezakegu, aldi berean naturari lagunduz.\nBalmadenda jaietan Balmadendak zur eta lur utzi gaitu beste behin, ekainean egindako erosketak saritzea helburu duen kanpaina batekin. "Balmadenda, jaietan" lelopean, ekainean zehar milaka deskontu-txartel banatuko dira kide diren saltokietan erosketak egiten dituztenen artean. % 5etik % 20ra bitarteko deskontuak izango dira eta\negun handian erabili beharko dira, ekainaren 24an, kanpainari amaiera emango zaion egunean, hain zuzen. Berrogei saltokik baino gehiagok parte hartuko dute ekimen horretan. Horri esker, ekainean gure hiribilduan egiten diren erosketek saria izango dute. Beste behin, Balmasedako merkatari eta ostalarien elkarteak\nbezeroei balio erantsia eskainiko die, hurbiltasuna, aholkularitza pertsonalizatua eta profesionaltasuna bezalako balioekin batera hiribilduan erostea esperientzia bakan eta paregabe bilakatzen dutenak. Jarduera honek Eusko Jaurlaritzako Ekonomi Garapen eta Lehiakortasun Sailaren babesa dauka.\nSaltoki eta zerbitzu berriak hiribilduan\nBaiw, Alboan eta Bea Olazabal Fisioterapia Zentroa Baiw Baiw higiezinen sustatzaileak bulegoa zabaldu du San Severino plazako 13. zenbakian, behean. Tren geltokiaren aurrean eraikitzen ari diren etxebizitzen ardura du. Etxebizitza horietako baten jabe egin zaitezke 18.000 euroko sarrera txiki eta abalatu bat ordainduz, giltza emateko unea iritsi arte (datorren urteko udan ematea dago aurreikusia). Horrez gainera, Baiw-k herentziekin lotutako gai judizialak lantzen ditu, banketxearekin hipotekak adosten laguntzen dizu eta arreta berezia ipintzen du etxebizitzen esklusibotasunean, beste zerbitzu berri batzuen artean. Eskaintza guztiak baiw. es webgunean topatuko dituzu. Etxebizitzaren bat erosteko asmoz bazabiltza, bertara zaitez Baiw-ren bulegora merkataritza-ordutegian edo deitu 670230767 edo 946801629 telefo-\nnoetara. Informazioa info@baiw.es helbidera idatziz ere eskura dezakezu. Alboan Alboan Enkarterri Turismo Zerbitzuak Balmasedan edo gure eskualdeko beste edozein tokitan barna bisita gidatu batez gozatzeko enpresa ezin hobea da. Mendian barnako ibilbideak eta gastronomia kulturarekin eta naturarekin uztartzen dituzten ekintzak antolatzen dituzte, bai eta Enkarterri barruan behar izango duzun guztia ere. Enkarterriko ekoizleen enpresak sustatzen dituzte eta zure ekitaldia Enkarterrinantolatzen dute. Bertara zaitez hilean behin eskaintzen dituzten mendi igoeretara -4 euro baino ez- eta goza ezazu beren jardun onaz. Informa zaitez Facebook-en (Alboan Enkarterri Servicios TurĂsticos), alboanjgb@gmail.com webgunean edo 605757420 telefonoan.\nBea Olazabal Fisioterapia Zentroa Bea Olazabal Fisioterapia Zentroa kokagunez aldatu da. Apiriletik, helbide honetan aurkituko duzu Bea: Felix de la Torre, 6, behea. Fisioterapeuta tituluduna da Beatriz eta pelbis-zorua eta haurdunak dira haren espezialitatea, baina fisioterapia orokorrean ere bada aditua. Hitzordua aurretik eska dezakezu 657711780 telefonoan. Informazio gehiago beaolazabalo@ gmail.com webgunean edo Facebookeko bere profilean (Bea Olazabal Fisioterapia zentroa). 100 urte Antonio de Francisco bitxi- eta erlojudendak 100 urte bete ditu 2016an. Lerro hauen bidez, gure zorionak eman nahi dizkiogu balmasedarren bizitzan partaide izaten hainbeste urte daramatzan dendari. Zorionak!\nBalmasedActivak kudeatutako Lorezaintza Zentroa\nBalmasedActiva, langabezian diren pertsonentzako elkartea, Graziako Andra Maria kaleko 17. zenbakian dagoen Lorezaintza Zentroaren kudeaketaz ari da arduratzen apirilaren\namaieratik, Enkarterri Zerbitzuekin horretarako adostutako hitzarmenaren bidez. Bere aktibo garrantzitsuena diren bazkideen laguntzarekin, proiektu desberdinak ari da proposatzen elkartea parte-hartzaileen gehiengoaren profilarekin bat datozen lanpostuak sortze aldera. Lorezaintza Zentroak baditu askotariko landareak, loreak, arbolak, lore-\nzaintzarako materialaâ€Ś Lorategien mantentze-lanetarako zerbitzua eskaintzen du, enkarguak jaso eta etxera eramaten ditu (aurretik kontsultatu). BalmasedActivak eta Lorezaintza Zentroak pilotalekuaren aurreko parkean larunbatetan egiten den azokan parte hartuko dute ekainetik aurrera. Zentroaren ordutegia hauxe da: astelehenetik ostiralera goizez 10etatik 13:30era eta 17etatik 19:30era arratsaldez.\nMerkatarientzako prestakuntza Merkataritza Bulego Teknikoak, Balmadendaren laguntzarekin, prestakuntza-proposamen bat egin du, Balmasedako merkataritzan antzemandako beharrak oinarri hartuta. Ikastaroen gaiak hautatzeko, merkataritza-establezimenduetako titular batzuek aurkeztutako eskaerak eta iradokizunak kontuan hartu dira. Jardunaldia: Internet bidez bezeroak erakartzeko moduak. 3 ordu. Jardunaldi honen bidez, transformazio digitalaren prozesuak egungo negozioentzako (bereziki merkataritza eta zerbitzuei dagokienez) duen garrantzia eta irismena jakitera emango dira. Gai horretan adituak direnek informazio adierazgarriagoa eskainiko dute, arrakasta-adibideak, esaterako. Ikastaroak: - Internet bidez saltzeko moduak. 20 ordu - Branding-a: marka irudi bat eraikitzea. 20 ordu - Bezero gehiagorekin harremanetan jartzeko moduak, bezeroen kopurua handitzeko. 20 ordu - Ekonomia- eta finantza-ratioak nola erabili. 20 ordu - Irudi aholkularitza era Personal Shopper-a(zehaztu gabe) - Motibazioa (zehaztu gabe) Ikastaroak antolatu ahal izateko, beharrezkoa da parte-hartzaileen gutxieneko kopuru batera heltzea; hortaz, ikastaroren bat egiteko asmoa baduzu, jakinaraz iezaguzu ahal bezain laster. Horretarako, dei ezazu astelehenetik ostegunera 946801002 telefono-zenbakira eta ostiraletan 946390001 zenbakira edo bidali zure mezua helbide elektroniko honetara: odc@balmaseda.eus (Mirenlaz galdetu).\nStop zurrumurruak Ez dira gutxi premia gehien duten pertsonen artean egiten den elikaduraren banaketaren inguruko zurrumurruak. Kasu hauetan gertatzen den bezala, asko puzten da kontua eta gutxi ezagutzen da. Balmasedan (eta leku gehienetan), hartzaileen jatorria nahiko banatuta dago beste leku batzuetatik etorritako eta bertoko jendearen artean. % 40, gutxi gorabehera, % 60ren aldean. Nahiz eta ezin den saihestu pertsonaren batek egoera hori aprobetxatzea, ez da erraza hala gertatzea, irizpideak baitaude, eta horiek sarri kontrolatzen dira. Eta edukiontziren baten ondoan jatekoa agertzeari dagokionez, zenbait azalpen daude eta ez daukate zerikusirik premiarik ezarekin. Kasu batzuetan, eta ez gutxitan, familia batzuek sasoi batzuetan ez dute baliabiderik gasa eta mikrouhin bateko elektrizitatea ordaintzeko, eta horrek esan nahi du ezin dutela jatekoa prestatu. Beste batzuetan, elikagai galkorren kalkulua behar dena baino handiagoa da, edo jende gutxiago doa haren bila, edo iraungitzear dauden gauzen kopuru handiagoa ematen da, eta, hori dela eta, jendeak behar baino gehiago batzen du eta ezin du kontsumitu. Beste kasu batzuetan, pertsona batzuek ez dituzte gure kulturako elikagaiak ezagutzen eta ez dute asmatzen horiek prestatzen, edo uste dute ematen dietena onartzen ez badute gero ez dutela beste inolako laguntzarik izango etab. Nolanahi ere, gehienek kulturagatik, mediku-arazoengatik, gehiegi edukitzeagatik… kontsumitu ezin duten jatekoari uko egiten diote. Edonola ere, gezurtapen egokiena izango litzateke arratsalde bat ematea boluntario-lanetan elkarte horietako batean. Animatzen zara?\nMAIATZAREN 5EKO OHIKO OSOKO BILKURA Maiatzaren 5ean, ohiko osoko bilkura egin zen; bertan, 2016ko otsailaren 15eko eta martxoaren 3ko saioetako aktak onetsi ziren, aho batez. Jarraian, EAJren, talde sozialistaren eta CLIren aldeko botoen eta EH Bilduren abstentzioaren bidez, “El Juque-Kolitza” 126 zenbakiko onura publikoko mendiko 11 zenbakiko lur-zatia ematea onetsi zen, Oscar Urrutia Pérez jaunaren izenean. Bizkaiko Foru Aldundiaren Mendien Zuzendaritzak txostena eman zuen, eta lur-zati horri baja eman zitzaion, erabilera desegokia ematen ari baitzitzaion, eta une horretatik esleitu gabe zegoen. Kontu berezia da, abeltzaintzako lursaila baita, eta es-\nkatzaileen zerrendan ez dago emakida proposatzen zaion beste pertsonarik aurretik. Gainera, Sailak ezartzen dituen baldintzak zuzenean eramango dira baldintza-agirietara eta ganaduaren titulartasuna egiaztatu beharko da. Udalbatzako organoen kontrol eta fiskalizazioaren bigarren zatian, EH Bilduk 17 eskari eta 14 galdera aurkeztu zituen eta CLIK, 10 eskaera eta 3 galdera. Jarraian, aho batez onetsi zen EH Bilduk errefuxiatuei buruz aurkeztu zuen erakunde-adierazpena. Bertan adierazten da Udalak gaitzetsi egiten duela Europar Batasuneko estatuen eta Turkiaren artean hartutako\nakordioa eta EBri exijitzen dio premiazko erantzun humanitarioa emateko krisi honi. Halaber, euskal eta estatu mailako erakundeei eskatzen zaie beharrezko eginbideak jartzeko martxan, pertsona horiek hartzeko. EH Bilduk mozio bat aurkeztu zuen azken orduan, eta haren premiazko izaera ezetsi egin zen, EAJren eta talde sozialistaren kontrako botoen eta CLIren aldeko botoen bidez. Haren bidez, Aldundiari eskatzen zitzaion baliabideak eta denbora emateko udalei horiek katastroko balioen eguneratzeari buruzko Foru Arauari buruzko ponentziak egin ahal izateko, herritarrekin ere egiaztatu ahal izateko.\nMaiatzaren 31ko ezohiko osoko bilkura Maiatzaren 31n ezohiko osoko bilkura egin zen, eta datozen hauteskundeetarako hauteskunde-mahaiak zozketatu ziren. Horrez gain, beste lau gai jorratu ziren. Lehenengo puntuan 2015eko Kontu Orokorra jorratu zuten eta EAJren eta Talde Sozialistaren aldeko botoekin, CLIren abstentzioarekin eta EH Bilduren aurkako botoarekin onetsi zen. 2015eko aurrekontuaren likidaziotik eratorritako emaitza nagusien artean, azpimarra daiteke aurrezki gordina eta aurrezki garbia positiboak izan direla,\n1.967.240,81 euro eta 1.340.497,42 eurokoak, hurrenez hurren. Zor bizia Foru Arauak zehazten duena baino guztiz txikiagoa da, eta murrizteko ahalegin handia egin da (% 15,11). Zerga-presioa 350 €/biztanle inguru da. Kopuru hori Bizkaiko batez bestekotik (ia 445 €/biztanle) oso urrun dago. Enkarterriko Mankomunitateko udal-ordezkariak aho batez izendatu ziren: EAJko hiru zinegotzi, CLIko zinegotzi bat EH Bilduko beste bat. Batzar Orokorretako ordezkari gisa\nÁlvaro Parro (EAJ), Garbiñe Santamarina (EAJ), Isatxu Fernández (Talde Sozialista), Aitor Larrinaga (CLI) eta Aitor Llano (EH Bildu) izendatu zuten. Batzorde Iraunkorrerako, aldiz, Álvaro Parro alkatea izendatu zuten. Aho batez onesti zen baita ere Julian Llano Álava jaunaren erabilera publikoko 127. mendiko 1. lursailari uko egitea, zaindu ezin duelako. Horrez gain, 2017ko urriaren 23a (astelehena) tokiko jaiegun izendatu zuten datorren urterako.\nKulturartekotasunaren IX. Astea Udaleko Immigrazio Sailak, Kulturartekotasunaren Asteko bederatzigarren edizioa antolatu du, kulturak lotzea eta elkarrengandik ikastea helburu duten zapore exotikoko jarduerekin. Ekainaren 6tik 10era izango da eta kultura-desberdintasunengandik ikasi nahi duten pertsona guztiak parte hartzera gonbidatuta daude. Aste osoan zehar "Dibertsitate-mundu bat josten" erakusketa izango dugu Klaret Antzokiaren atondoan, nazionalitate desberdinetako emakumeen egindako mandalekin.\nAsteartean hitzaldi-solasaldi bat izango dugu: "Ni ez naiz bestelakoa, zuek bezalakoa naiz: emakume musulmanak ezagutzen". Solasaldia 18:30ean izango da Kultur Etxean. Hizlaria, Hajar Samadi, Bidaya elkarteko kide da eta lehenengo pertsonan hitz egingo digu gai polemiko horri buruz. Asteazkenean, ekainaren 8an, adin guztiei zuzendutako munduko ipuinen kontalaria izango dugu Raquel Sanzen, Wayra emakumeen elkarteko kidearen, eskutik. Ostegunean,\n17:30ean, pasta arabiarrak eta tea banatuko dira Done Joane plazan. Horrez gain, dibertsitatearen aldeko photocall bat jarriko da, nahi duten guztiek argazkiak atera eta sarera igo ahal izan ditzaten, #BalmasedaIntercultural traola erabiliz. Lerro hauen bitartez, parte hartzera eta munduko kultura desberdinei babesa ematera animatu nahi zaituztegu. Egunari amaiera emateko hiribilduko kaleetan zehar dibertsitatearen kalejira izango dugu Batukaleren eskutik.\nHauteskunde-mahaien zozketa Joan den maiatzaren 31an, datorren 2016eko ekainaren 26an egingo diren hauteskundeetarako hauteskunde-mahaietan egongo diren pertsonen zozketa egin zen. Hauxe izan da emaitza: 1-1-A TITULARRAK Mahaiburua 1. Mahaikidea 2. Mahaikidea ORDEZKOAK Mahaiburua Mahaiburua 1. Mahaikidea 1. Mahaikidea 2. Mahaikidea 2. Mahaikidea TITULARRAK Mahaiburua 1. Mahaikidea 2. Mahaikidea ORDEZKOAK Mahaiburua Mahaiburua 1. Mahaikidea 1. Mahaikidea 2. Mahaikidea 2. Mahaikidea TITULARRAK Mahaiburua 1. Mahaikidea 2. Mahaikidea ORDEZKOAK Mahaiburua Mahaiburua 1. Mahaikidea 1. Mahaikidea 2. Mahaikidea 2. Mahaikidea TITULARRAK Mahaiburua 1. Mahaikidea 2. Mahaikidea ORDEZKOAK Mahaiburua Mahaiburua 1. Mahaikidea 1. Mahaikidea 2. Mahaikidea 2. Mahaikidea\nTITULARRAK Mahaiburua 1. Mahaikidea 2. Mahaikidea ORDEZKOAK Mahaiburua Mahaiburua 1. Mahaikidea 1. Mahaikidea 2. Mahaikidea 2. Mahaikidea\nLaburki Hurrengo osoko bilkura Hurrengo ohiko osoko bilkura ekainaren 23an, ostegunean, egingo da, 17:00etatik aurrera. Aurreratuz gero, aparteko izaera izango du. Udaletxeko lehenengo solairuko osoko bilkuren aretoan izango da.\nLegegintzaldiaren lehenengo urteari buruzko hitzaldia Álvaro Parro Balmasedako alkateak, legegintzaldiaren lehenengo urteari buruzko hitzaldi bat eskainiko du. Ekainaren 8an, asteazkenean, izango da, 19:00etan, Kultur Etxean.\nEspaloien zeharbideek udalzergak ordaindu behar dituzte\nUdal-zergak ordaintzea Udal-zergen ordainketa epea zabaldu da. Abuztuaren 16an, 2016ko ekitaldiko zerga hauek borondatez ordaintzeko epea amaituko da: toldoak, bide publikoaren okupazioa, herri-lurrak, ibi iraunkorrak, espaloien zeharbideak, mahaiak eta aulkiak eta trakzio mekanikoko ibilgailuak. Helbideratutako agiriak uztailaren 15ean kobratuko dira. Helbideratuta ez dauden agirien ordainketa Kutxabanken bidez egingo da; horretarako, zergadunen etxeetara bidaliko diren inprimakiak aurkeztu beharko dira. Inprimaki-sorta jaso ezean edo galduz gero, ordainketa Udal Diruzaintzako Bulegoan (udaletxeko 2. solairua) egin ahalko da. Gogorarazi nahi dizuegu, diru-sarreren epea igaro ondoren, zorrak premiamendu-bidean galdegingo direla, % 20ko gainordainarekin gehi berandutze-interesekin eta, hala badagokio, eragindako kostuekin. Erroldak jendaurrean jarriko dira udalaren iragarki-taulan.\nAsteburua Europako mendietara Balmasedako Mendi Kluba ibilaldia prestatzen ari da asteburu pasa joateko uztailaren 2an, 3an eta 4an. Careseko Ibilbidearen zati bat egingo da, Cabronesko aterpetxeraino eta Torre Cerredoraino (2.650 m), Europako mendien erdialdeko mendigunean. Turismoa egiteko denbora ere egongo da, Arenas de Cabralesen eta inguruetan, Asturiasko probintzian. Argibide gehiagorako, jo Mendiko Etxea-ra, edo deitu 946800646 zenbakira, astearte eta ostegunetan, 20:00etatik 21:00etara, edo idatzi info@balmasedamenditaldea.net helbidera. Klubak jakinarazi digu, bestalde, Dei-adar Mendien Eguna irailaren 11n izango dela.\nAldi baterako egonaldiak León Trucíos Egoitzan León Trucíos Egoitzak behin betiko egonaldian dauden adinekoen egoitzari zerbitzu osagarriak eskaintzen jarraitzen du. Hala, aldi baterako diru sarrerak egiteaz gain, lotan geratu gabe ere lortzen dira diru sarrerak. Izan ere, eskaintzen diren zerbitzu guztiak erabili ahal dira, baina egunez soilik. Informazio gehiago eskuratzeko deitu 946800601 telefono zenbakira, idatzi @fleontrucios.com helbidera edo jo Kubo kaleko 9. zenbakian dagoen egoitzara.\nXXII. BIZKAIKO ITZULIA Bizkaiko Itzuliaren XXII. edizioa uztailaren 7tik 10era egingo da. Etapaka egiten den proba hori junior kategoriako Estatuko onena da eta harrobi-txirrindularitza sustatzea du helburu, bai eta kirol horretan etorkizun oparoa duten pertsona guztien topaleku izatea ere. Ohi bezala, Balmasedako Txirrindularitza Elkarteak estatuko talderik onenak biltzea lortu du, besteak beste, Samu Sánchezen talde asturiarra, MMR, Víctor Sastre fundazioa edota Alberto Contador fundazioa. Horrez gain, atzerriko txirrindulariak ere izango ditugu (Frantziatik, Erresuma Batutik, Belgikatik eta Portugaletik iritsitakoak). Horrenbestez, Bizkaiko Itzulian dagoneko ohikoa den maila altua bermatuta egongo da.\nLasterketan. Sociedad Ciclista Balmasedana elkartearen argazkia\nBalmaseda futbol-taldea garaipenetik pausu batera geratu zen Maiatzaren 22an La Balugan izandako berdinketaren ostean, ametsak oso gutxigatik egin zien ihes joan den maiatzaren 29an, Águilasko El Rubial futbol-zelaian. Balmaseda FC hasi zen partidua irabazten, eta lehenengo zatia bukatu zenean Lambarriren gola zekarren markagailuak. Baina Águilas FC taldeak aurrea hartu zuen, eta bigarren b mailara\nigotzeko play-off partida 2 eta 1 irabazi zuen. Nolanahi ere, gure taldeak lan asko, partidu ona eta denboraldi aparta\negitea lortu du. Eskerrik asko amets egiten uzteagatik. Balmaseda trakatra!\nXXI. Galarleiz Mendi Maratoia Aurtengo Galarleiz Mendi Maratoiaren edizioa uztailaren 17an egingo da. Izena emateko kuota 40 eurokoa izango da, eta probaren webgunean eman dezakezu izena (galarleiz.org). Edizio guztietan bezala, aurreko urteetan parte hartu duten lasterkariek ez dute ordaindu beharko, beren\nleialtasuna saritu aldera. Ekainaren 15a baino lehen 40 euroak itzuli ahal izango dira, betiere, lasterketan parte hartzeko ezintasunen bat justifikatzen bada. Izen-emateko aukera 1.000 parte-hartzailera iristean itxiko dira.\nEnkarterriko futbol mistoko nazioarteko campusa Futbola topagunea izanik, Balmaseda FC taldeak, E2 (Educación y Eventos) erakundeak eta Balmasedako Udalak abian jarri dute Enkarterriko futbol mistoko nazioarteko campusa. Ekainaren 27tik aurrera egingo da, 10:00etatik 13:30era; 5 eta 15 urte bitarteko umeei zuzenduta dago. Aste bat, bi, hiru edo lau aste egitea aukeratu ahal izango da eta, entrena-\nmenduko kitaz gain, bi ordu emango dira entrenatzen eta ordu erdi eguneko txapelketa eginez. Halaber, talde txikietan atezainentzako berariazko programak eskainiko dira, baita nazioarteko zein tokiko entrenatzaileek emandako heziketa-hitzaldiak ere, haurrak beste hizkuntza batzuetan jardun daitezen. Parte-hartzaileak Salinillasera (cam-\npusa egingo den tokira) hurbiltzeko garraio-zerbitzu bat antolatzea aurreikusi da, Enkarterriko beste herrietako haurrak etortzea errazteko asmoarekin. Parte hartu nahi duten eta baliabide ekonomiko mugatuak dituzten familiek Gizarte Ekintza Sailean galde ditzakete baldintzak. Informazioa jaso eta izena emateko: 688869390.\nProduktu fitosanitarioak aplikatzeko ikastaroa Enkarterrialde produktu fitosanitarioak aplikatzeko oinarrizko ikastaroa prestatzen ari da, mota horretako produktuak aplikatzen dituzten nekazaritzako, abeltzaintzako, lorezaintzako profesionalei bideratuta. Ikastaro teoriko-praktikoa izango da; bertan, horiek oker aplikatzeak aplikatzen di-\ntuen pertsonaren osasunean, osasun publikoan eta ingurumenean dakartzan arazoak aztertuko dira. Zazpi egun izango dira ekainean; ordua eta lekua adostu egingo dira, ikasleen jatorriaren arabera. Ikastaroa 36 euro izango da, eta nekazari profesionalaren txartelaren bidez\n(txartel berdea) egiaztatu beharko da. Argibide gehiagorako, jo Enkarterrialdera, 946109590 telefono-zenbakiaren edo enkarterrialde@enkarterrialde.eus helbide elektronikoaren bidez. Toki-kopuru mugatua.\nBizkaiko Anezken III. Topaketa\nAnezken Topaketa La Encartada Txapel museoan Joan den maiatzaren 23an Bizkaiko Enplegu Anezkek hirugarren topaketa egin zuten Boinas La Encartada museoan. Zubilan16, Enkarterriko Enpleguko eta Ekintzailetza Solidarioko I.\nAnezka, izan zen ekitaldiko anfitrioia. Bertan izan ziren Ezkerraldean eta Bilbon garatzen ari diren beste bi anezka: A-Neska eta Lanza2.0, hurrenez hurren.\nTopaketa horien helburua hiru taldeen arteko kohesioa indartzea da, guztiek partekatzen dituzten proiektuen alde lan egin ahal izateko. Topaketari amaiera emateko Gorka Goikoetxeak hitzaldi bat eskaini zuen. Online marketineko profesionala da bera, bai eta marka pertsonalari eta marketinari buruzko enganchadoainternet.com blogaren autorea ere. Horrez gain, bisita gidatu bat egin zuten Boinas museora. Izaera solidario, dinamiko eta konprometituko langabeen talde heterogeneo bat lana lortzeko asmoarekin biltzeko balio izan duen programa hilaren amaieran bukatuko da.\nLaburki Enplegua aurkitzeko ikastaroak Lanbide Enplegu Zentroak ikastaro hauek eskainiko ditu: -Berdintasuna eta enplegua: ekainaren 14an, 10:00etatik 14:00etara -ABLEetan izena eman: bi tailer izango dira, 3 ordukoa bakoitza, eta goizeko edo arratsaldeko ordutegia aukeratu ahal izango da. Horietako bat ekainaren 20an izango da, 16:00etatik aurrera, eta bestea uztailaren 7an 10:00etatik aurrera. -Enplegu webguneak eta atariak: berriz ere, bi egun izango dira hautatzeko eta, egun bakoitzeko, 3 orduko tailerrak izango dira. Bat, ekainaren 23an 16:00etan eta bestea uztailaren 14an 10:00etan. Izena aurretik eman behar da.\nOrdu-aldaketa Lanbide Enplegu Zentroan Ekainaren 27tik irailaren 2ra, Lanbide Enplegu Zentroak, Tailer Eskolan dagoenak, goizez baino ez du zabalduko, 08:00etatik 15:00etara. Abuztuaren 1etik 26ra, biak barne, itxita egongo da.\nBalmaseda Osasun Sarean\nGLLen lehen hiruhilekoa\nEuskadiko 2013-2020 Osasun Planaren arabera, herri batek duen osasuna eta gizarte-taldeen arteko osasunaren banaketa hertsiki lotuta daude. Edo gauza bera dena: osasunmaila eta horren berdintasuna txanpon beraren bi aldeak dira. Hori dela eta, tokiko eragile desberdinen parte-hartzea bilatzen ari dira, gai horretan ere herritarren partehartzea indartzeko asmoarekin. Joan den azaroaren 25ean, Balmasedako Osasun Sarearen Talde Sustatzailea sortu zen. Ondorengoek\nBalmasedako Udalak 132.421 euroko aurrekontua (112.421â‚Ź Eusko Jaurlaritzak emanak eta 20.000â‚Ź Udalak) du 2016rako Gizarte Larrialdietarako Laguntzetarako. 2016ko lehen seihilekoan 76.023,16 euro banatu dira jada (% 88 etxebizitzarako eta gainerakoa lehentasunezko beharretarako). Dagoen aurrekontua ez da nahikoa izan eskatutako guztiari erantzuteko eta, horrenbestez, etxebizitza eta mantentze-lanen gastuei eman zaie lehentasuna.\neratzen dute taldea: udaleko Ingurumen eta Gizarte Ekintza Saileko teknikariak, Osasun Zentroko pertsonal sanitarioa, Etorkintza, EnkarterriEzkerraldea eskualdeko Osasun Publikoaren Saila eta EzkerraldeaEnkarterri-Gurutzeta ESIko laguntzarako programak koordinatzen dituen arloaren arduraduna. Balmasedako Osasun Sareak gure hiribilduko gizarte-eragile desberdinen topaketa-foro bat izatea du helburu, hala, herritarren ahalduntzearen eta parte-hartzearen bitartez,\nosasuna hobetu eta osasunaren mugatzaileen aldaketa sustatzeko. Helburu horiek lortze aldera, bilerak egiten ari dira parte-hartze hori elkarte, enpresari eta ikastetxeetara zabaltzeko. Horrez gain, inkesten eta beste metodoen bidez informazioa biltzen ari dira, gai horren inguruan gure udalerriak bizi duen errealitatea ezagutzeko. Osasun Sarea edozein ekarpen, ideia edo iradokizun jasotzeko prest dago. Parte hartu nahi baduzu, udaletxera jotzea baino ez duzu.\nLaburki Elikagaien manipulaziorako ikastaroa Ekainaren 15ean Elikagaien Manipulaziorako ikastaroa eskainiko da Emakumearen Etxean, 16:00etatik 19:00etara. Parte hartzeko prezioa 25 euro izango da, eta ikastaroa jasotzen den eskariaren arabera egingo da. Eman izena ahalik eta lasterren Emakumearen Etxean, plazak mugatuak dira eta.\nMasaje linfatikoa Masaje linfatikoak organismoari hobeto babesten eta naturaltasunez sortzen dituen hondakinak eraginkorrago ezabatzen laguntzen dio, beste onura batzuen artean. Zatoz probatzera Emakumearen Etxera ekainaren 16an, ostegunean. Saioen prezioa 32 euro da; izan ere, zati batean Berdintasun Zinegotzigoak diruz laguntzen ditu. Eskatu hitzordua eta ezagutu onura guztiak.\nDoako aholkularitza juridikoa Legezko zalantzak dituzu gairen baten inguruan, besteak beste, dibortzioaren edo seme-alaben zaintzaren inguruan? Berdintasun Arloak doako Aholkularitza Juridikoko Zerbitzua eskaintzen dizu Emakumearen Etxean, zalantza guztiak argitu ahal izateko. Eskatu hitzordua ordutegi hauetako baterako: -Ekainak 6: 16:30etik 19:30era. -Ekainak 13: 09:30etik 12:30era. Irailaren 19an bueltatuko da.\nOporrak Emakumearen Etxean eta Txiki Parkean Oporrak direla eta, uztailean eta abuztuan herritarrentzat itxita egongo da Emakumearen Etxea. Bestalde, Txiki Parkea ere itxi egingo da ekainaren 7tik aurrera, atsedena hartze aldera. Urriaren 1ean berriz irekiko ditu ateak. Barkatu eragozpenak.\nAURREMATRIKULA BERDINTASUNARI BURUZKO IKASTAROETARAKO Berdintasun Sailak 20162017 ikasturterako antolatu dituen tailer eta ikastaroetan izena emateko aurrematrikula egiteko epea irekiko da Emakumearen Etxean, ekainaren 15etik 30era. Matrikulazioak irailean egingo dira. Gogorarazi nahi dizuegu ikastaroak gizon zein emakumeei zuzenduta daudela; beraz, interesatuta bal-\ndin bazaude, ez ezazu bi aldiz pentsatu eta eman izena lehenbailehen. Leku mugatuak daude eta izen-emateen ordena kontua hartuko da: - Artearen historia - Filosofia - Psikologia eta garapen pertsonala - Defentsa pertsonala - Yoga - Pilates - Abdominal hipopresiboa Irailean ikastaro gehiago izango ditugu, eta behar bezala emango dizuegu horien berri.\nBalmasedako BHIko ikasleen dohaintza\nDohaintza ekitaldian parte hartu zutenak Musika-ikasleek maiatzaren 20an Klaret Antzokian antolatu zuten Kontzertu Solidarioaren sarrerengatik jasotako dirua Virgen Milagrosa elkarte eta elikagaien bankuari eman zioten maiatzaren 31n Balmaseda BHIko DBH 2. mailako ikasleek. Guztira 370 euro jaso zituzten, eta gure udalerrian bizi diren familia behartsuenei laguntzeko erabiliko dira. Ekitaldira honako hauek bertaratu ziren: ikasleak, musika-irakaslea, elkarteko Mariví Benéitez, Pili Rodet eta Juan Luis eta institutuko zuzendaritzako kideak. Elkarteak eskerrak eman zituen eta burutzen dituen lanetan parte hartzera gonbidatu zituen gazteak. Horrez gain, jasotako dirua zehatz-mehatz zertan erabiliko den azaldu zien.\nLandabaso Eskola Aktiboa Landabaso Eskola Aktiboa Lehen Hezkuntzako eta Haur Hezkuntzako haurrentzako (3 urtetik 12 urtera) eskola aktiboa da eta La Herrerako eskoletan kokatuta dago. EJko Hezkuntza Sailak Bizkaian homologatzen duen mota honetako lehenengo eskola izan nahi dute. Eskola aktiboetan, haurra da bere ikaskuntza-prozesuko protagonista, eta irakasleak garapen-prozesuetako laguntzaileak baino ez dira. Ez dago ez ikasgela ez irakasgairik, ikaskuntza-inguruneak baizik. Zeharkako gaitasunak, ikasten ikastea, elkarrekin bizitzen ikastea, norbera izaten ikastea eta ekimen pertsonala dira hezkuntza mota berri honen oinarriak. Landabasok dagoeneko ireki du izena emateko epea. Informazioa: 652273292 zenbakira deituz, eskolaktiboa@ gmail.com helbidera mezu bat bidaliz edo https://eskolaktiboa.wordpress.com/.\nMatrikulazioa Balmaseda BHIn Urtero bezala, laster irekiko da Balmaseda BHIn batxilergoa egiteko matrikulazio-epea. Aurten, ekainaren 20tik uztailaren 6ra bitartean eman ahal izango da izena (biak barne).\nLana -Erizaintzako laguntzaile titulatua, Balmasedakoa, adineko pertsonak etxez etxe zaintzeko prest. Egunez edo gauez. 670227500 -Adinekoak zaintzeko eta etxeko lanak egiteko prest dagoen neska. Esperientziaduna. 691163271 (Nerea) - Etxez etxe txatarra biltzen duen gaztea; gainera, lonjak eta kamaroteak garbitzen ditu. 618379335.\nSalmenta - Apartamentua salgai Laredon, hondartza inguruan. Eraikina berriztatu berri dago, eta gutxi gorabehera 57 m2-ko azalera du. 2 logela, egongela, sukaldea eta bainugela. Terraza handia. Oso eguzkitsua. 86.000 euro. Ez deitu higiezinen agentzietatik. 635173995 (Laura). -Garaje-plaza itxia salgai Enkarterri etorbideko 20-22 zenbakietan (Plaza Gorriaren azpian). 629451979. -Zortzi urteko telebista bat salgai. Primeran ikusten da, txokoren batean jartzeko aproposa da eta merkea: 65 euro. Lurreko Telebista Digital sintonizatua opari. 667486586. -IPHONE 4S salgai, ia erabili gabea, garbi-garbia, kaxa, bermefaktura, ATHLETICen karkasa zurruna. Pantaila estaltzeko kristala ere badu, jarria izateko prest, eta IOS 9ren azken bertsioan eguneratua. Salneurria: 250 €. 667486586. - Pisua salgai Kristo kaleko 22 zk.an, 3. solairua. Sukalde-jantokia, 3 gela, komuna eta balkoia. Kanpora ematen du alde guztietatik. Salneurri ona. 654571128. -Finka salgai, fruitu-arbolekin. Ekipoa, txokoa eta lur-neurketak. 946102258. -1,05eko ohe artikulatua, garabia eta gurpil-aulkia. 649763648. - Garaje-partzela itxia salgai, beilatokipean. 615740171 -Guztiz eraberritutako etxebizitza salgai San Inazio auzoan; hiru logela, sukalde-jantokia, bainugela, jaki-tokia eta balkoia. Dena kanpokoa. Aparkaleku ona eta prezio ona. 654571128. - 100 m2-ko lonja saldu edo alokatzen da Enkarterri etorbideko 56. zenbakian. 944434247. - Etxe atxikia salgai Villanueva de Menan. 4 logela, sukaldea, 2 egongela, 2 bainugela, 2 kotxe sartzeko garajea, txokoa eta lorategia. Gasolio-berogailua. 200.000 euro. 679597404.\nZoko Maitearen ikasturte amaiera Zoko Maiteak ikasturteari amaiera emango dio ekainaren 30ean, 17:00etan. Ekitaldia Emakumearen Etxean egingo da. Elkarteak ikastaro berriak antolatuko ditu, baina irailetik aurrera emango dizuegu horien berri.\nHERRITARRAK Epelde Etxaniz familiaren esker ona Margarita Epelde Etxanizen familiak, hemendik, eskerrak eman nahi dizkie León Trucíos egoitzako langile guztiei, “berari eta bere familiari eskainitako zaintza, arreta eta, batez ere, maitasun guztiagatik. Etxean bezala sentitu gara, batez ere bere bizitzako azken egunetan. Eskerrik asko zaintzeagatik eta zeuon amama izango balitz bezala mimatzeagatik.\nEskerrak Arselí Gonzálezen familiaren partez\nArselí Gonzálezen familiako kideek bizi berri dituzten une tristeetan jaso dituzten doluminak eta maitasun-adierazpenak eskertu nahi dituzte.\nAzaleko minbiziaren aurkako kanpaina AECCek oraintsu tabakoaren aurka egindako kanpainaren ondoren, uztailaren 5ean elkarte horrek martxan jarriko du azaleko minbiziaren prebentzio-kanpaina. 16:00etatik 20:00etara izango da, Eroski\naurreko plazan. Minbizi-mota hori saihesteko informazio interesgarriaz gainera, eguzki-iragazkiak oparituko dira, eta azalmotaren analisiak egingo dira, behar duzun babes indibidualizatua ezagutzeko.\nAurretiko izen-emateak BalmaBerriako tailerretan\nAntzerki eta Zinema BalmaBerria Elkarteak ekainaren 1etik 23ra aurretik izena emateko epea irekiko du, urritik aurrera garatzen jarraituko diren tailerretan izena emateko. Hona hemen tailerrak: -Gidoiaren hastapenei buruzko ikastaroa, pertsona helduentzat: astelehenetan, 18:30etik 20:00etara. -Irakurketa dramatizatuko tailerrak gazte eta helduentzat (18 urtetik aurrera): astearteetan, 18:30etik 20:00etara. -Antzerki tailerrak (aurreratua eta 18 urtetik aurrera): asteazkenetan, 18:00etatik 20:00etara. -Antzerki tailerrak gazteentzat (13 eta 17 urte bitartean): ostegunetan, 17:00etatik 18:30era. -Antzerki tailerrak (18 urtetik aurrera): ostegunetan, 19:00etatik 21:00etara. -Antzerki tailerrak umeentzat (7 eta 12 urte bitartean): ostiraletan, 18:30etik 20:00etara Izena emateko, hurbildu Emakumearen Etxera, deitu 678339170 telefono-zenbakira edo idatzi info@balmaberria.com helbidera.\nBalmaBerriaren ikaskurte-amaierako jaia Ekainaren 25ean, BalmaBerria Elkarteak antzezlana eskainiko digu, Las hijas de Eva, ikasturte-amaierako jai gisa; bertan, ikasturte honetako tailerretako ikasleek parte hartuko dute. Musika zuzenean izango da, Balmasedako Sorginak taldearen eskutik. Historia batera eratu dute; Erdi Aroko mendebaldeak XI. eta XIV. mendeen artean bizi izandako gizarte- eta kultura-, ekonomia- eta espiritu-izaerako eraldaketa liluragarriez hitz egiten digu. Zehazki, Beginen mugimenduan zentratzen da; horien bizimodua eta mundua ulertzeko modua azkar zabalduko da Europako iparraldera eta hegoaldera, Flandesetik. Beginek historiako emakumezkoaren bizitzaren esperientzia libreenetako bat adierazten dute. Emakume horiek, ahaidetasun patriarkalaren sistema gorabehera, ezarritako mugak hausteko eremua partekatzen zuten. Antzezlanaren ondoren, bat-batekotasuna landuko da; horretarako, beren egitekoa publikoarekin partekatu nahi duten pertsona guztiak eszenatokira igotzeko gonbita egingo da. Klaret Antzokian izango da, 19:00etan, Balmasedako Udalaren lankidetzaz.\nBestelakoak Udaltzaingoak aurkitutakoak Ekainaren 1ean, Udaltzaingoak honako hauek aurkitu ditu: giltzak.\nKZgunea ekainean Ekainan, KZguneak arratsaldez irekiko ditu ateak, 16:00etatik 20:00etara bitartean, astelehenetik ostiralera. Ikastaro eta mintegiak: -Interneten hasteko ikastaroa: ekainaren 14tik 24ra, 16:00etatik 18:00etara. -Erosketa seguruak Internet bidez: ekainak 27, 18:00etatik 20:00etara. -Google Drive. Bildu eta partekatu fi-\ntxategiak: ekainak 28, 16:00etatik 18:00etara. -Skype: ekainak 29, 16:00etatik 18:00etara. -Youtube: ekainak 30, 16:00etatik 18:00etara.\nJaka bat galdu da Jaka bat galdu da; larruzkoa, beltza, Jack&Jones-ena, apirilaren hasieran, Alde Zaharrean. Baten batek ikusi badu, Udaltzaingoarekin jar dadila harremanetan.\nForu plaza, 4-3ÂşF\t48800 BALMASEDA\t(Bizkaia)\nBalmadendaren jaia: ekainaren 24an, Balmasedako saltoki eta kaleetan. BalmaBerriaren ikaskurte amaierako jaia: ekainaren 25ean, 19:00etan, Klaret Antzokian. Bisita gidatuak Mari Dapenaren erakusketara: ekainaren 25ean; uztailaren 10ean eta 16an; irailaren 11n eta 17an, eta azaroaren 10ean, Enkarterrietako Museoan. Enkarterriko futbol mistoko nazioarteko campusa: ekainaren 27tik aurrera, Salinillasen. Gerra Balmasedan hitzaldi-solasaldia: ekainaren 29an, 19:00etan, Kultur Etxean. Azaleko minbiziaren aurkako kanpaina: uztailaren 5ean, arratsaldean, Eroskiren aurrean ABLEetan izena emateko ikastaroa: uztailaren 7an, 10:00etan, Lanbide Enplegu Zentroan. XXII. Bizkaiko Itzulia: uztailaren 7tik 10era, Balmasedako Txirrindularitza Elkartea. Enplegurako atari eta webguneen ikastaroa: uztailaren 14an, 10:00etan, Lanbide Enplegu Zentroan.\nFuensanta DĂez-eko ikasleen erakusketa: ekainaren 19ra arte, astelehenetik ostiralera, 19:00etatik 20:00etara, eta larunbat eta igandetan, 12:00etatik 14:00etara, Klaret Antzokiko atondoan. Aurretiko izen-emateak BalmaBerrian: ekainaren 23ra arte. Produktu fitosanitarioak aplikatzeko ikastaroa: ekainean, Enkarterrialden. Kulturartekotasunaren IX. Astea: ekainaren 6tik 10era. Legegintzaldiari buruzko hitzaldia: ekainaren 8an, 19:00etan, Kultur Etxean. Ana SuĂĄrez Musika Eskolako entzunaldiak: ekainaren 10ean, 19:00etan; ekainaren 12an, 12:00etan, Klaret Antzokian. Nagusien Eguna: ekainaren 11n, 09:30etik 20:00etara. Doako lege-aholkularitza: ekainaren 13an, 09:30etik 12:30era, Emakumearen Etxean. Berdintasunari eta enpleguari buruzko ikastaroa: ekainaren 14an, 10:00etatik 14:00etara, Lanbide Enplegu Zentroan Elikagaiak manipulatzeko ikastaroa: ekainaren 15ean, 16:00etatik 19:00etara, Emakumearen Etxean. Aurrematrikula berdintasunari buruzko ikastaroetan: ekainaren 15etik 30era, Emakumearen Etxean. Masaje linfatikoa: ekainaren 16an, Emakumearen Etxean. Euskal Ezkontza: ekainaren 18an, 11:00etatik 19:00etara. Grabatuen tailerra: ekainaren 19an, urriaren 2an, azaroaren 13an eta abenduaren 4an, Enkarterrietako Museoan. ABLEetan izena emateko ikastaroa: ekainaren 20an, 16:00etan, Lanbide Enplegu Zentroan. Udaleku irekiei buruzko informazio-bilera: ekainaren 21ean, 18:30ean, Kultur Etxean. Enplegurako atari eta webguneen ikastaroa: ekainaren 23an, 16:00etan, Lanbide Enplegu Zentroan. Ekhi jaia: ekainaren 23an, 22:30ean, pilotalekuan.\nUdalberriak 196 - Ekaina 2016


Jaurlaritzak 1.100.000 euro erabiliko ditu aurten genero indarkeriaren biktima diren emakumeen laguntzetan\nActualizado 2018/02/13 12:45:46 CET\nEusko Jaurlaritzako Enplegu eta Gizarte Politiketako Sailak ematen dituen genero indarkeriaren emakume biktimentzako laguntzen deialdia onetsi du astearte honetan Gobernu Kontseiluak, Beatriz Artolazabal sailburuak proposatuta. Aurten 1.100.000 euro bideratuko dira laguntza horietara.\nBaliabide ekonomiko nahikoa ez duten eta, adinaren ondorioz edo prestakuntzarik ez dutelako, enplegua lortzeko zailtasun bereziak dituzten genero indarkeriaren emakume biktimei bideratuta dago laguntzen deialdia. Laguntza horien bidez, genero indarkeriaren biktima diren emakumeek erasotzailearengandik independizatzeko eta beren egoera egonkortzeko gutxieneko baliabide batzuk eskuratzen dituzte, Jaurlaritzako arduradunek azaldu dutenez.\nEusko Jaurlaritzak genero indarkeriaren biktima diren emakumeentzako informazioa emateko eta telefono bidez arreta emateko zerbitzu espezializatua du. 900 840 111 da zenbakia, 51 hizkuntzatan eskaintzen da arreta, eta familiartekoek eta hurbileko pertsonek ere erabii dezakete, bai eta horiei arreta eskaintzen dieten profesionalek ere.\nBikotekideak edo bikotekide ohiak eragindako genero indarkeriaren biktima diren emakumeak ez ezik, familia barruko indarkeria generoaren, sexu jazarpenaren edo lan eremuan sexuaren arrazoiagatik erasoaren, sexu erasoen, derrigortutako prostituzioaren eta sexu esplotaziorako gizakien salerosketaren biktima direnak ere artatzen ditu zerbitzuak, besteak beste.\nMercabilbaok 20.300 tona inguru merkaturatuko ditu abenduan


Confebask, Global Training programa aitortzeko ekitaldian | Confebask\nConfebask, Global Training programa aitortzeko ekitaldian\nConfebaskeko Arantza Vigiola, eskumetik laugarrena, Arantxa Tapia sailburuaren alboan\nConfebaskeko Prestakuntza departamentuak aurten Global Training programan parte hartuko duten gazteei errekonozimendua aitortzeko ekitaldi batean parte hartu du. Global Training eta Nazioartekotze programa beka programa bat da, eta Arantxa Tapiak zuzentzen duen Eusko Jaurlaritzako Ekonomiaren Garapen eta Azpiegitura Sailak deitzen du.\nConfebaskek partzuergo batean kudeatzen ditu bekak, eta horren kide dira baita ere ADEGI, HETEL eta Txorierri zentroa. Aurten, 60 gazte graduatuk atzerriko enpresetan egingo dituzte praktikak, Confebasken partaidetza duen partzuergoari esker, eta, horrenbestez, espezializazioa eta ondoren lanean hasteko aukerak bereganatuko dituzte.\nGaur goizeko ekitaldia Miñaoko Parke Teknologikoan egin da (Araba), eta bertan parte hartu dute Eusko Jaurlaritzako ordezkariek –Arantxa Tapia sailburua buru zela– eta hezkuntzaren zein enpresaren arloko ordezkariek, horien artean egonik Confebaskeko Prestakuntza Arloko Arantza Vigiola.


Euskal Dantzarien Biltzarra : Zuberoa zati bat Bizkaian\nZuberoa zati bat Bizkaian\nEgilea: Ainhoa Larrabe Arnaiz\nBerrogei urte bete ditu Bilboko Begoñaibarra auzoko Salbatzaile dantza taldeak, eta Zuberoako maskarada antzeztu dute urtemuga ospatzeko. Ehun lagunek parte hartu dute.\nZuberoa, baina Zuberoako lurretatik kanpo. Guztiz itxuraldatuta zegoen atzo Bilboko Begoñaibarra auzoko giroa. 40 urte bete ditu auzoko Salbatzaile dantza taldeak aurten, eta Zuberoako maskarada eginez ospatu dute urteurrena. Ehun lagun inguru bildu dira barrikadetan eta ofizioetan; dantzan eta jauzika, hiriburuko kaleetan gora eta behera. Zuberoan bezala, baina Bizkaiko hiriburuan. «Begira nola hasi ginen, eta begira nola gauden orain», esan du Begoña Arroyo 87 urteko emakumeak, ikuskizunaren bazter batetik. Salbatzaile dantza taldearen sortzailea da Arroyo, eta ez du hutsik egin goizetik eguerdira bitarte auzoan egin den desfilean. «Lau haur besterik ez ginen gu, taldearekin hasi ginenean». Atera dira xorrotxak plazaren erdialdera, eta hasi dira bi ahotsetan bertsotan kantari. Naia Kortazar da horietako bat, Arroyoren biloba. Dantzari multzoari begira geratu da Jabi Iruretagoiena ere: «Auzolanean prestatu dugu. Ia auzo osoa pasatu da, momentu batean ala bestean, dantza taldetik». Gitarra jotzaile lanetan ari da Iruretagoiena.\n1978an sortu zen Salbatzaile, eta, ordutik hona, auzoko belaunaldi guztietako hankak jarri ditu dantzan. «Begok [Arroyok] bazekien maskarada dantzatzen, Bilboko Dindirri taldeko kidea izan baitzen». Maskaradaren hainbat dantza erakutsi zituen auzoan elkartea sortzean, eta 1991n egin zuten osorik jendaurrean, lehen aldiz. «Taldeari lotuta dago maskarada, nolabait. Lehen saio hartan parte hartu zuten asko daude gaur hemen, eta beren seme-alabekin batera ari diren beste horrenbeste auzokide ere bada». Horra, Iruretagoienaren arabera, Salbatzaile belaunaldi artekoa dela erakusten duen adibiderik argiena. Azaldu duenez, egun 5 urtetik gorako 200 lagun inguru biltzen ditu elkarteak. «Atzetik datozen belaunaldiek txanda hartzea da asmoa», azaldu du Yolanda Lopezek. Berezia da Lopezen egoera: Arroyo du ama, Salbatzaileren sortzailea, eta Naia Kortazar alabarekin batera aritu da ikuskizunean kantari.\nUribarri auzoko Trauko kaletik abiatuta, bost geldialdi egin ditu taldeak, Begoñaibarreko Funikular plazara iritsi bitarte. Geltoki bakoitzean barrikada bat izan dute zain, auzoko eragile eta elkarteek osatutakoa. Besteak beste, Bizitegi elkarteko kideak, Ongi Etorri Errefuxiatuak taldekoak eta mugimendu feministakoak jaso dituzte Uzturre plazan, eta rapa eskaini diote dantza taldeari. «Arin-arin eta fandango/ Salbatzaile gabe.../auzoa zer izango?», hasi da abesten Gorka Suaia rap kantaria. «Entsegu gutxi egin ditugu», aitortu du Suaiak, irriz. «Auzoko herri mugimendua ordezkatu dugu barrikadan. Rap bat sortu eta abestea proposatu zidaten, eta, parte hartzailea egiteko, erritmoa markatu didate kideek, ahotsarekin».\nDantza taldeko aitzindari izan zirenek osatu dute kalejirako azken geltokiko barrikada, eta omenaldia egin diote bertan Arroyori. Ez da omendu bakarra izan, hala ere. Dantza taldean jostun aritu direnak ere izan dituzte gogoan. «Sekulako lana egin dute: haiek egin dituzte jantzi guztiak», azaldu du Iruretagoienak.\nIa hiru orduz aritu dira kaleetan gora eta behera, eta atsedena hartu beharrean bukatu dute goiza. Arratsaldean, baina, osorik jokatu dute Zuberoako maskarada, Funikular plazan. Erromeriarekin bukatzekoa zuten eguna: erdi Bilbon, erdi Zuberoan.


Gure gizartearen erronkak\nMuseoak gai horien inguruan hausnarketa, elkarrizketa eta eztabaida sustatzeko jarduerak programatzen ditu.\nErlazionatutako bideoak ikusi\nAzken mendeetan gizarteak bizi-baldintzak hobetu nahi izan ditu zientzian, arrazoian edo teknologietan oinarrituta; hori horrela izanik, hurrengo erronka, hirugarren milurtekoko erronka, giza eskubideak zabaltzea da, arrazaren, hizkuntzaren, erlijioaren edo egoera ekonomikoaren ondoriozko distantzia sozialak murriztuz.\nGizartea kontsumista da eta mundua ere erabat industrializatua dago; egoera hori ikusita, energiaren erabilera arduratsuari eta kontrolik gabeko kontsumoari buruzko kezka sortzen hasi da. Gure erronka: egungo ekonomiaren oinarria aldatzea.\nGizarteak gizonen eta emakumeen artean sortu dituen aldeen —alde moral, fisiko, sozial eta kulturalak, besteak beste— garrantzia eta konplexutasuna onartzea dakar erronka horrek, alde horiek desberdintasun bihurtu baitira.\nGure bizikidetzaren etorkizunari bakearen bidez eta Giza Eskubideak errespetatuz aurre egitea da erronka nagusia, baita euskal gizartearen desiorik handiena ere. Nola lagun dezakegu iragan mingarri hori gainditzen, gizarte libre eta adiskidetua lortzeko?


Betrachtung (euskaraz Kontenplazioa) Franz Kafkaren 18 narrazioko antologia baten izenburua da. 1913an argitaratu zen. Hau izan zen Kafkari argitaratu zioten lehen liburua. Narrazioak 1904 eta 1912 artean idatzi zituen Kafkak. Narrazio horietako zortzi, ordea, 1907an argitaratu ziren Hyperion aldizkarian, Kontenplazioa (Betrachtung) izenburupean.\nBetrachtung (euskaraz Kontenplazioa) Franz Kafkaren 18 narrazioko antologia baten izenburua da. 1913an argitaratu zen. Hau izan zen Kafkari argitaratu zioten lehen liburua. Narrazioak 1904 eta 1912 artean idatzi zituen Kafkak. Narrazio horietako zortzi, ordea, 1907an argitaratu ziren Hyperion aldizkarian, Kontenplazioa (Betrachtung) izenburupean. (eu)


Gure hostozabaletan aurki daitekeen ardagai honek, nahikoa itxura handiak azaltzen ditu, eta horretxegatik da hain ikusgarria. Izen herrikoiak dioen bezala, batik bar arteen enborretan hazten dira. Ez da oso ezaguna eta ez du jateko baliorik. Orain gutxi arte Phellinus torulosus izenarekin ezagutzen zen, baina azterketa genetikoek Phellinus generotik atera zuten espeziea.\nArgazkia: Alessandro Scotti (Wikimedia Commons)\nAzken eguneraketa: 2011/12/13\nDeskribatzailea: (Pers.) T. Wagner & M. Fisch. (2001)\nFruitu-gorputza 40 cm-ko diametroraino hel daiteke, 15 bat cm haltza lurretik eta 10 cm-tako lodiera izan dezake. Maskor itxura, semiesferikoa eta inoiz forma ahurrak hartzen ditu. Azken kasu horretan, euria zein hintzaren ura karpoforoaren baitan gelditzen da alga eta goroldioen azkuntza faboratuz. Ertza lodia da, sabeldua, eta borobidua, ukimenera oso leuna hazten ari denean, kolore arre-erdoilekoa. Oinaldeak kolore ilunagoak hartzen ditu. Haragia kolore arre-gorrikoa, zurkara edo zuntzazkatua.\nFruitu-gorputz bakarra edo hainbat ager daitezke elkarren inguruan.\nBastoi-itxurakoak dira, 4 esporadunak eta 14–16 × 5–6 µm inguruko tamaina izan ohi dute.\nEsporak ez amiloideak dira, eta leunak, hialinoak eta forma elipsoidal edo erdi globo-itxurakoak. Espora jalkina kolore zurikoa da.\nEgur gogorreko hostozabalen zurtoinen oinetan hazten dira, urte osoan zehar. Ohikoena arteen (Quercus ilex) oinetan aurkitzea da, eta oso arraroa, berriz, koniferoetan azaltzea. Landare biziak zein hildako egur zatiak zoltzen ditu.\nUsteldura zuria eragiten du zoltzen dituen landareengan, eta zuhaitzen enborren behe aldea zoltzen duenez, eragin nabarmena izaten du ostalariarengan.\nEz du jateko inolako baliorik.


Sondika - Wikipedia, entziklopedia askea.\nSondika Bizkaiko erdialdean dagoen udalerria da, Txorierriko eskualdearen bigarren populatuena Derio ondoren (2016. urtean 4.461 biztanle zituen). Halaber, eskualdean mendebaldeen dagoen herria da eta Asua ibaiak zeharkatzen du.\nGorka Garro (EAJ)\n43°17′57″N 2°55′34″W / 43.2991°N 2.9261°W / 43.2991; -2.926143°17′57″N 2°55′34″W / 43.2991°N 2.9261°W / 43.2991; -2.9261\n5 km Bilbora\n2.329 (%51.1) 2.173 (%47.7)\n% 80,11 (2011)\n% 1,38 (2011)\n% 9,16 (2013)\n% 36,63 (2010)\n% 21.23 (2016)\nHainbat urtez udalerrian egon da Bilboko aireportuaren terminala, 1997an hau Loiura aldatu arte. Basozabal da herrigune nagusia.\n8 Sondikar ospetsuak\nUdalerri mugakide hauek ditu: Iparraldean Loiu, hegoaldean Bilbo, ekialdean Derio eta mendebaldean Erandio.\nHerriko lehenengo aipamenak XII. mendekoak dira, eta antzina Uribeko merindadearen herriburua izan zen. XV. mendean, Sondikak 44. zenbakia zeukan Bizkaiko Jaurerriko Batzar Nagusietan.\nAzkenik, 1966tik 1982ra Bilborekin lotuta egon zen.\n2011ko maiatzaren 22ko hauteskundeetako emaitzen ondorioz, Euzko Alderdi Jeltzaleko Gorka Garro hautatu zuten alkate. Garrok Euzko Alderdi Jeltzalearen sei zinegotzien sostengua jaso zuen, hauteskundeetan boto gehien izan zituen hautagaitza. Bilduk 3 zinegotzi lortu zituen eta Euskadiko Alderdi Sozialistak eta Alderdi Popularrak bana.\n2015eko udal hauteskundeetan EAJk gehiengo osoa eskuratu zuen berriro, eta zinegotzi bat gehiago lortu zuen (zazpi guztira). Bilduren ondorengoa zen Euskal Herria Bilduk hiru zinegotziak mantendu zituen, PSE-EEk berea mantendu zuen eta PPk galdu egin zuen zeukan zinegotzi bakarra. Gorka Garro berriro hautatu zuten alkate.\n1.351 (% 58,71)\n1.347 (% 55,55)\n649 (% 28,21)\n601 (% 24,78)\n176 (% 7,65)\n240 (% 9,90)\n125 (% 5,43)\n237 (% 9,77)\nSondikako Pantxi Sangroniz hiztunaren pasartea, erdararik ez zekien garaiari buruzkoa. Euskal Herriko Ahotsak proiekturako egindako elkarrizketa, ahozko ondarea jaso eta zabaltzeko.\nSondikatarren jatorrizko hizkera mendebaldeko euskararen aldaera da, Koldo Zuazo hizkuntzalariaren sailkapenaren arabera, sartaldeko multzokoa: Txorierriko euskara. Gaur egun, biztanleen heren bat inguru euskal hiztuna da.\n"Aikor" herriko aldizkaria da, euskaraz argitaratua.\nSondika Kirol Elkartea, futbol taldea.\nBilbo-Loiu aireportuko zama terminala Sondikan dago kokatuta.\nEuskotren eragilearen E3 lineak Txorierria eta Bilbo lotzen ditu. Udalerrian hurrengo geltokiak ditu:\nAurreko lineaz gain, Euskotrenek anezka zerbitzua ere eskaintzen du Lutxana-Erandio eta Sondikako geltokien artean. Linea horren barruan hurrengo geltokia ere Sondikan kokatzen da:\nPaulo Zamarripa (1877-1950), euskal idazle eta apaiza.\nPolixene Trabudua (1912-2003), irakasle eta EAJko buruzagi ohia.\nKoldo Agirre (1939-), Athletic-eko jokalari ohia.\nVirginia Berasategi (1976-), triatloi korrikalaria.\n↑ a b «Sartaldekoa (M) - Ahotsak.eus» ahotsak.eus (Noiz kontsultatua: 2018-07-17).\n↑ a b «Txorierrikoa - Ahotsak.eus» ahotsak.eus (Noiz kontsultatua: 2018-07-17).\n↑ a b «Sondika - Ahotsak.eus» ahotsak.eus (Noiz kontsultatua: 2018-07-17).\n(Gaztelaniaz) Sondika herriko webgune ofiziala\nLiburuak: Euskal Herriko bidaia-gida/Herriz herri/Sondika\nAzken aldaketa 12 ekaina 2022(e)an, 18:51(e)tan\nOrriaren azken aldaketa: 12 ekaina 2022, 18:51.


Euskararen aldeko apustuak ez luke hitz hutsetan geratu behar - Gipuzko Buru Batzarra\nEuskararen aldeko apustuak ez luke hitz hutsetan geratu behar\nIrungo talde jeltzaleak Euskaraldiaren edizio berrian arigune gisa parte hartuko du eta euskararen aldeko apustu irmoa gailendu du. Aurten hiriko haurrek eta gazteek izango duten ez-ohiko ikasturtearen harira, aisialdian arnas guneak sortu eta euskarari lekua egiteko premia dagoela adierazi dute\nDuela bi urteko Euskaraldiari jarraipena emateko asmoarekin, aurten ere 2020an Euskaraldiak Irunen leku izango du. Urrats berria dakarren edizioa izango da hau gainera, norbanakoek ez ezik entitateen parte hartzea sustatuko duena, hizkuntza praktika berriak bultzatzen jarraitzeko asmoz. Honen harira, esan nahiko genuke hitzez gain ekintzek ere zer esan handia dutela euskaran zein edozein alorretan. Euskara sustatzen dugula esaten badugu, hau bultzatzen duten ekimenetan parte hartzeak beharrezkoa izan beharko luke. Horregatik, gu, Irungo EAJ-PNV, arigune izango gara datorren azaroak 20an hasiera izango duen Euskaraldian.\nPixkanaka bada ere, aurrera pausoak eman behar ditugu Irunen. Euskarak gero eta erabilpen maila handiagoa du gure inguruan, baina oraindik asko da egiteko, eta zoritxarrez, gobernuarengan ez dugu euskara sustatzeko interes errealik ikusten. Euskara sustatzea ez da orain arte aurrera eraman diren ekimenak behin eta berriro martxan jartzea, euskara sustatzea ekimen berriak hiriaren beharretara egokitzean datza. Berritzearen aldeko apustua da euskarak behar duena.\nAskok oinarriak etxean ditugu, beste askok ordea ez. Horregatik da garrantzitsua Udaletik eskaintzen diren laguntza eta aukerak behar bezala helaraztea, hiritar guztiengana iristea. Bide horretan, Euskaraldiak eskaintzen duen aukeraz baliatzeko dei egin nahi diegu irundar guztiei. Euskarak hizkuntza-aniztasunari egiten dion ekarpena berezia baita. Egin dezagun benetan euskara babestearen eta sustatzearen alde, euskal ohitura linguistikoa indartu dezagun eta utz dezagun alde batera hanka sartzeko beldurra. Euskara gizarte osoarentzako elementu onuragarria eta aberasgarria da.\nHalaber, eta honen harira, haur eta gazteei dagokienean, hauen aisialdian arnas guneak sortu eta euskarari lekua egiteko premia dagoela ere uste dugu, hauek euskararekin duten harremana askotan akademikoa baita soilik. Euskararen erabilera, eskolaz kanpoko ekintzetan indartu eta hirian ditugun auzo desberdinetan egitasmo berriak antolatu daitezkeela uste dugu. Esaterako; auzo elkarteekin eta haurtxokoekin elkarlanean, eremu egoki batean, euskararen erabilpena sustatzeko egitasmo bat antolatu liteke. Egungo egoerara egokituta eta behar diren prebentzio neurriak hartuz; haurrei tenperatura hartzen, jolastu aurretik eskuak garbiarazten, bederatzi haurreko taldeak osatzen, taldeak ez nahasten, distantzia soziala mantentzen, etab.\nNahiz eta egoera ez den erraza, aukera desberdin berri asko garatu daitezke, leku egokietan edota online. Euskararen aldeko apustuak ez luke hitz hutsetan geratu behar. Udala, euskararen hilabetearen harira, ikastetxeekin elkarlanean aritzen bada ere, euskara behar bezala sustatzeko, bi arlo hauen arteko elkarlanak iraunkorragoa beharko lukeela uste dugu, are gehiago berrogeialdiaren ostean. Hala adierazi genuen gainera Euskara Batzorde Informatiboan. Azken finean, euskara erabiltzeko guneak eskaintzea da garrantzitsuena. Euskara guztion kulturazko ondasuna da.


“Lanean jarraituko dugu igande eta jai egun bakar batean ere ireki ez dadin” | LAB SINDIKATUA\nEkintza Sindikala “Lanean jarraituko dugu igande eta jai egun bakar batean ere ireki ez...\n“Lanean jarraituko dugu igande eta jai egun bakar batean ere ireki ez dadin”\nJaietan Denok Jai plataformako ordezkariek, LABeko kideek barne, elkarretaratzea egin dute gaur Donostiako udaletxearen aurrean. Hain zuzen ere, igande eta jai egunetan irekierak "zero" izateko aldarrikapena egin dute, Turismo Handiko Barrutia izendapena dela-eta Udalak hartutako neurriak salatzeko. Donostiako agintariek sustatutako hiri eredua kritikatu dute, "garrantzitsuena" ahaztu egin dutelako: herritarrak eta hauen lan baldintzak. "Guretzako hori da lehentasuna", nabarmendu dute.\n"Igande eta jai egunetan irekiera zero izateko aldarrikapena ez da berria, urte luzeak eman ditugu borroka honekin, argi dugulako bizitza familiarra eta profesionalaren kontziliaketaren aurka doala. Gainera, ez du enplegua sortzen, nahiz eta batzuek hala saltzen diguten. Aldi berean, ondorio argi bat ekartzen du: bizitzaren prekarizazioa".\nJaietan Denok Jai plataformako kideen adierazpenak dira hauek, Donostiako udaletxearen aurrean gaur gauzatutako protestan egindakoak. LAB, ELA eta CCOO sindikatuak daude plataformaren barruan, eta mobilizatzeko beharra ikusi dute, Donostiako agintariek hartutako neurriak direla eta.\nHain zuzen ere, sindikatuek kexa bat aurkeztu zuten udaletxean, uztailaren 28an, Turismo Handiko Barrutia izendapena dela eta. Idazki horren bidez eskatu zuten 2017rako barrutia 2015. urtea arte egin ohi zuten bezala zehazteko; hau da, uztaila eta abuztuan, Parte Zaharreko kale jakin batzuetan ireki ahal izatea igande eta jai egunetan. Kontua da, 2016. urtean, zehaztapena ez zela inorekin adostu; Udalak bere kabuz egin zuen. Horren arabera, urte osoko igande eta jai egunetan irekitzeko aukera eman zien Parte Zahar osoko, Bretxa merkataritza guneko eta Zurriola hiribideko dendeei. Bada, 2017an, udal gobernuak 2016. urterako inposatutako definizio berarekin jarraitzen du.\nPlataformako kideek mozio, kexa, erreklamazio eta hainbat izapide egin dituzte erabaki horren aurka. Urrutira joan gabe, gaurko udalbatzarrean hitza hartzea aurreikusita dute. Hala ere, sindikatuak kexu dira Udalaren jarrerarekin, bilera batera besterik ez baititu deitu, Merkataritzako zinegotzi Ernesto Gascorekin izandakoa. Eta bilera horrek, gainera, bazterrak nahastu zituen."Gascok prentsan adierazi zuen gurekin adostasun batera iritsi zela eremu hori mantentzeko. Sindikatuok berehala egin genuen prentsa oharra, Gasco gezurretan ari zela salatzeko", ekarri dute gogora plataformako lagunek.\nHonen harira, LAB, ELA eta CCOO sindikatuetako ordezkariek garbi utzi dute erabaki hori PSE-EEk eta EAJk hartu zutela, "inorekin adostu gabe, are gutxiago gurekin". Sindikatuen hitzetan, "jakin badakigu ez dela borroka erraza, baina lanean jarraituko dugu, hemen, igande eta jai egun bakar batean ere ireki ez dadin".


LARRAUL 2018-04-14 11:50\nLiho-landaretik oihala sortzeko bidea erakutsi zuten San Telmo Museoan, Pazko Astean\nHaziak ereitea: Martxoan eta irailean ereiten zen, bi ereinaldi egiten zituzten beraz. Ilbeheran egiten zen lan hori, eta luberrian egitea komeni izaten zen.\nUzta biltzea: Sustrai eta guzti ateratzen zen. Sortatan bildu, eta soroan uzten zituzten, zutik.\nAletzea: Bildu ondoren, hazia kentzen zitzaion karramarra izeneko tresnarekin. Hazi horiek bildu egiten ziren, hurrengo urterako.\nPutzuan beratzea: Udazkenean hasten zuten prozesu hori. Zurtoinaren barruko hariak pektosa izeneko sustantzia batez elkartuta daute. Pektosa hori desegiteko, beratzen jartzen zuten lihoa. Erreka bazterretan egiten zuten aurrena, baina pektosa kutsakorra denez, linu-putzuak eraikitzen hasi ziren. Zinkezko ontziak ere erabili zituzten.\nLehortzea: Beratu ondoren, ondo lehortu behar zuten. Eguzkirik ezean, ogia egiteko labearen berotasuna aprobetxatzen zuten.\nLiño-jotzea: Landare lehorrak, mazoarekin kolpatzen ziren, zuntzak ateratzeko.\nTrangaketa: Kanpoko azal egurtsua askatu, kendu eta barruko mintza azalarazteko tresna zen tranga. XVI. mendean iritsi zen Euskal Herrira, eta aurrerapen handia izan zen.\nSugarketa: Azal arrastoak garbitzeko prozesua.\nEzpatatzea: Ezpata antzeko batekin linua kolpatzen zuten.\nTxarrantxatzea: Zuntzak orrazten zituzten. Kalitate ezberdinetako harigaiak bereizten zituzten prozesu horretan.\nIrutea: Lihoa harilkatzeko gorua eta ardatza erabiltzen ziren.\nMatazatzea: Haria matazetan biltzen zuten.\nHaria-egostea: Matazak zoruan zulo bat zeukan ontzian bildu, eta pago errautsa jartzen zen. Gainetik, ur beroa botatzen joaten ziren. Haria goxatu eta zuritu egiten zuten modu honetan.\nHarilkatzea: Matazak askatu eta hari-pilotak egiten zituzten, ehungileari eramateko prest utziz.\nEhunak: Ehungailuan oihala osatzen zuten.\nOlano eta Jauregi garaile Larraul-Ernio lasterketan\nLarraul-Ernio lasterketa, igandean\nKirola nagusi Larraulgo Inauterietan


FUTBOLA: Kirola edo Politika? |\nPosted on 23 Iraila, 2015 by Azkoina\tUtzi iruzkina\nAzken aldian, kirolzaleek, eta, batez ere, futbolzaleek, kirol honen esentzia nola murriztu den eta espektakulua zein negozio aldera jo duten lekuko izan dira. Espektakulu gizarte horren zati bat bihurtuz, gizarte artifizial baten irudien menpe jarriz, errealitatearen errepresentazio huts batean bilakatu da besterik ez.\nFutbolak bere funtzio printzipala galtzeaz aparte, ulertezina den neurrigabeko negozio erraldoia bihurtu da, kirol lehiatik merkatu lehiara pasatuz. FIFA, bere eroskeriak eta ustelkeriak barne, esku ikusezina izango zen futbol sistema monopolizatu honetan, gaur eguneko errealitatearen ispilu.\nDudarik gabe futbola zaleentzat sentimendua da, erlijio bat. Eduardo Galeanok futbola eta Jainkoaren arteko antzekotasunaz hitz egiten zuen. Bere esanetan biekdaukate sinesle askoren debozioa eta intelektual askoren mesfidantza. Espektakulotik “munduko irabazi gehien dituen negozioetako bat bihurtu da, jolasteko antolatua ez ezik, ez jolasteko antolatua dagoena” ere idatzi zuen Galeanok.\nFutbolak Britainia Handian du jatorria langileriaren kirol bezala, langileen arteko sozializazio mekanismoa izanik, hain zuzen. Urteak pasa, korporazio handiek kirol hau langileriari kendu eta merkatu ekonomia gailentzen den negozioa bihurtu dute. Klubak enpresa handiak dira eta beraien artean lehiatzen dute, baina ez zelaian, merkatuan baizik. Enpresa hauek bulegoetan kudeatzen dira irabazi ekonomikoak lortzeko helburuarekin eta ahal izanez gero, albokoa zapalduz.\nMota guztietako enpresak futbolarekin erlazionatzen dira. Bai babesle bezala zein kontaktu pertsonal zuzenak direla eta. Maiz ikus daiteke klubetako presidentea enpresa handi baten jabe dela. Real Madrileko Florentino Perez kasu, estatu espainiarreko eraikitzaile handienetako (ACS) baten jabea dena. Madrileko udaletxean orain arte izandako Alderdi Popularrarekin (PP) hirirako zerbitzuetan lan egiteko kontzesioak zituen bere enpresa honek.\nFutbolaren negozio honetan, badago aipatu beharreko beste gertaera bat: herrialde afrikarretatik gerra eta pobreziatik ihes datozen gazteen egoera tamalgarria. Futbol izarrak izango direlakoan, agente batzuek engainatu eta erabili egiten dituzte Diamantes Negros pelikulak oso ondo irudikatzen duen modura.\nHerritarren artean desberdintasun ekonomikoa dagoen bezala kluben artean ere berdina gertatzen da: gutxi batzuek errekurtso ekonomiko gehienak monopolizatzen dituzte beste askok ahal duten bezala biziraun behar duten bitartean. Egoera hau behe maila eta maila ez profesionaletan nabariagoa da.\nEnpresekin gertatzen den moduan (azkenean dena bat da), klubak alderdi politiko ezberdinekin eta hauek izan ditzaketen eraginekin erlazionatzen dira. Bai finantziazioan zein laguntza instituzionaletan ikus daiteke erlazio hori. Herrialde bateko presidentea eta klubetako presidentea berdinak diren kasuak ere ikusi dira: ezin ahaztu Berlusconi San Siroko palkoan Italiako lehen ministroa zen bitartean. Dena batera: futbola, negozioak eta politika.\nFutbolarien kasu partikularrean oso zaila da politikoki iritzirik ematen duen norbait aurkitzea, eta batez ere, diskurtso ofizialetik kanpo badago. Adibidez, ETArekin erlazionatzen dituzten euskal jokalariak ezker abertzaleko ideiak jarraitzeagatik edo organizazioan familia kideren bat bertan egon izanagatik, Eñaut Zubikarairen kasu; edo espainiar selekzioan jokatzeari uko egin zion Oleguer Presas katalanaren kasua. Futbolari bezala beraien ibilbidea oztopoz beterik izan da horren ondorioz. Kasu gehiago aipa daitezke baina jokalarien gehiengoak nahiago du isiltasun politikoa arazorik ez izateko.\nMetaforikoki ere politika eta futbola erlaziona daitezke klub baten zaleak alderdi politiko baten militantearekin konparatuz: subjektua klubarekin identifikatzen da alderdi batekin bere ideiengatik identifikatzen den bezala.\nMarketing-a eta telebista\nFutbola irudia besterik ez da azken aldian. Irudi bakoitza produktua, hau da kluba edo jokalari zehatz bat saltzeko era bat besterik ez da. Orain dela urte batzuk inork ez zuen imajinatuko gaurko marka garrantzitsuenetariko iragarkien protagonistak futbolariak izango zirenik. Modelo bezala erabiliak, beraien irudiak diru asko sortzen du. Markak eta klubak honetaz baliatzen dira eta jokalariak ere aberats egiten dira jolasteaz aparte beraien aurpegia jarriz, euren hankei baino garrantzi handiagoa emanez.\nDirua egiteko makina ez da eteten. Mundialak antolatzeko ezkutuko interesei buruz ere asko esateko dago. Mahai azpitik pasatzen diren billeteak, eraikitzaile eta bankuek maila handi horretako ekintzetan lan egiteko pertsonen esplotazioaren ondorioz lortutako etekinak …\nFIFAk bere diktadura ezarri du eta botere guztiarekin eta zigorgabetasun osoz fitxak mugitzen dabil. Mundialak ospatzeko egoitzak aukeratzeko orduan ustelkeria izan dela salatu da. Adibidez, Errusia 2018 edo Qatar 2022koak FIFAko kideen ustezko botoen erosketen ostean aukeratu zituzten. Estrukturalki jarduten duen mafia handi horren zati txiki bat besterik ez da.\nTelebisten arloa ere landu beharra dago. Telebistek dirua irabazi eta irabazi egin dute futbolak sortutako merkatu garrantzitsuari esker. Futbola telebistaz ere baliatu da bere marketing-aren alde eta kirol hau etengabe babesteko. Telebista operadoreak eta klubak azken urte hauetan kontratu handiak sinatu dituzte futbola telebisten bitartez ikusi ahal izateko. Honek kirolari ez dio mesede egin, baina bai negozioari, telebistako espektakuluari burbuila artifizial bat eraikiz, zaleek iritzia galdu baitute eta ahaztuta geratu baitira .\nEstatu espainiarraren kasu, zaleak kaltetu egin dituzte ordutegi aldaketen ondorioz, denak telebisten alde kokatuta. Ondorioz, zelaietan asistentzia murriztua ikusi da azken urteetan. Ikuslea sofaren aurrera edo tabernara bultzatu da, bai ordutegiengatik, bai sarrera eta abonamenduen prezioen igoera dela eta. Denak diru bila dabiltza.\nFutbola eta identitatea\nFutbola sentimendua dela diogunean, hau, aberri edo nazio baten errepresentazioarekin handitu egiten den sentimendua da. Alde batetik, munduko futbol txapelketetan aberriaren aldeko sentimendua biderkatzen da selekzio bakoitzak golak sartzen dituenean. Eta bestetik, badaude herrialde batzuk nazio bezala onartuak ez daudenak, eta ondorioz, ez dutenak selekzio ordezkapenik . Hauek beraien ofizialtasuna eta onarpena eskatzen dute kirol honen bitartez.\nBaina selekzio batek jolasten duen bakoitzean ez ezik, kluben bitartez ere aldarrikatzen dute hainbat nazioek beraien nortasuna. Ahaztezina da Iribar eta Kortabarria Athletic eta Errealeko kapitainek Franco hil ondorengo urtean, oraindik debekatuta zegoen ikurrina derbi batean atera zutenean. Karga sinboliko handia izan zuen partidu horrek, non bi talde euskaldunek Euskal nazioaren errebindikazioa egin zuten.\nAzken urte hauetan ere Kataluniako independentzia lortzeko prozesuak indar handia eskuratu du, eta Bartzelona taldea prozesura bateratu da, bai bere harmailetatik zein instituzio moduan. Aipatzekoa da, eta ez soilik klabe nazionalean baizik eta politikoan ere, Athletic eta Bartzelonak 2009, 2012 eta 2015eko kopako finaletan espainiar monarkiaren kontrako eginiko txistualdiak. Politika eta futbola oso lotuta daudenaren beste adibide bat.\n1-Eduardo Galeano ,(2003) Fútbol a sol y sombra ; Santa Fe, Siglo XXI\n2-Samuel Martinez (Koor.)(2010), Fútbol-espectáculo, cultura y sociedad; Puebla, Universidad Iberoamericana\n3- Quique Peinado, (2013), Futbolistas de Izquierdas; Madril, Léeme Editores\nTags: Athletic Club, Bartzelona, diamantes negros, Eñaut Zubikarai, Eduardo Galeano, Ekonomiak, eraikitzaileak, Erreala, espektakulu gizartea, espektakulua, FIFA, Florentino Pérez, futbola, identitatea, Katalunia, marketinga, mundialak, negozioa, Oleguer Presas, politika, pp, Real Madrril, telebista, ustelkeria. Bookmark the permalink.\nPrevious post ← La reacción de Hitler al enterarse de la vuelta de Azkoina\nNext post FÚTBOL: ¿Deporte o Política? →


Intxurrekoek Gipuzkoako Txapelketako finalerdia dute gaur Lazkaon . diariovasco.com\nIntxurrekoek Gipuzkoako Txapelketako finalerdia dute gaur Lazkaon\nGipuzkoako Txapelketako finalerdietarako sailkatu da Intxurreko nagusien lehen mailako bikotea. Lehen faseko ligaxka multzoko bigarren postuan amaitu dute, eta beste multzoan lehen postuan amaitu duen Lazkaoko bikotearen aurka jokatuko dute finalerdia gaur bertan iluntzeko 19:00etan Lazkaon. Irabazleak Lasarteko Intza eta Errenteriako bikoteen arteko finalaurrekoko irabazlearen aurka jokatuko du finala. Horrez gain, gaur bertan hiru partida bilduko dituen pilota jaialdia ere ospatuko da Alegiako Elorri pilotalekuan 18:45ean. Nagusien hirugarren mailakoak izango dira hirurak: Gaztelekuko, Lagunakeko eta Soraluzeko pilotariak izango dira Intxurrekoen aurkariak.


Les Mesneux - Wikipedia, entziklopedia askea.\n49°13′07″N 3°57′40″E / 49.2186°N 3.9611°E / 49.2186; 3.961149°13′07″N 3°57′40″E / 49.2186°N 3.9611°E / 49.2186; 3.9611\nOrmes, Bezannes, Jouy-lès-Reims, Pargny-lès-Reims, Sacy, Tinqueux eta Ville-Dommange\n876 (2019ko urtarrilaren 1a)\n454 (%51.8) 407 (%46.5)\nLes Mesneux Frantziako udalerria da, Marne departamenduan dagoena, Ekialde Handia eskualdean. 2013an 861 biztanle zituen.\n2007an Les Mesneux udalerrian erroldatutako biztanleak 861 ziren. Familiak 304 ziren, horien artean 36 pertsona bakarrekoak ziren (20 bakarrik bizi ziren gizonak eta 16 bakarrik bizi ziren emakumeak), 100 seme-alabarik gabeko familiak ziren, 152 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 318 etxebizitza zeuden, 314 familiaren etxebizitza nagusia ziren eta 4 hutsik zeuden. 317 etxeak ziren eta 1apartamentu bat zen. 314 etxebizitza nagusietatik 284 bere jabearen bizilekua ziren, 28 alokairuan okupaturik zeuden eta 2 doan lagata zeuden; 4 etxek hitu gela zituzten, 44 etxek lau zituzten eta 266 etxek bost zituzten. 287 etxek euren parking plaza propioa zuten azpian. 96 etxetan ibilgailu bat zegoen eta 213 etxetan bat baino gehiago zituzten.\nLes Mesneux udalerriko biztanleria-piramidea 2009an .\n2007an lan egiteko adina zuten pertsonak 603 ziren, horien artean 425 aktiboak ziren eta 178 inaktiboak ziren. 425 pertsona aktiboetatik 402 lanean zeuden (207 gizon eta 195 emakume) eta 23 langabezian zeuden (12 gizon eta 11 emakume). 178 pertsona inaktiboetatik 49 erretiraturik zeuden, 88 ikasten zeuden eta 41 "bestelako inaktibo" gisa sailkaturik zeuden.\n2009an Les Mesneux udalerrian 316 unitate fiskal zeuden, 879,5 pertsonek osaturik. Pertsona bakoitzeko diru-sarrera fiskalaren mediana urteko 27.048 euro zen.\n2007an zeuden 30 komertzioetatik, 2 janari enpresak ziren, 2 bestelako produktu industrialen fabrikazioko enpresak ziren, 7 eraikuntza enpresak ziren, 7 ibilgailuen saltze eta konpontze enpresak ziren, 1 ostalaritza eta jatetxe enpresa zen, 4 higiezinen enpresak ziren, 3 zerbitzu enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 10 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 1 margolaria, 1 zurgina, 2 argiketariak, 1 eraikuntza enpresa, 2 ile apaindegiak eta 1 higiezinen agentzia.\n2000. urtean Les Mesneux udalerrian 14 nekazaritza-ustiategi zeuden.\nMultimedia: Les Mesneux\nBNF: 152629681 (data)


Pertsona ezgaituak: Egoitza zerbitzuak\nEgoitza hauetan bizilekua, mantenua eta zaintza ematen zaie pertsona ezgaituei.\nZaintza pertsonaleko eta banakako laguntzako zerbitzuak.\nEzgaitasun fisiko, adimeneko, psikiko, edo mistoa duten pertsona ezgaituak.\nMinusbaliotasun maila % 33 edo gehiagokoa aitortuta edukitzea.\nGipuzkoako udalerrietako batean erroldatuta egotea.\n20 eta 60 urte bitartekoa izatea.\nGipuzkoako Foru Aldundiko Gizarte Politikarako sailetik ezgaitasun jakin horretarako egokitzat jotzen den baliabidera bideratuta egotea.\nInteresdunaren eta, hala balegokio, bere ordezkariaren NAN.


Bidegik A-636 Beasain-Bergara autobidearen kobrantza sistema lizitatu du - Artikulua - Gipuzkoa ETORKIZUNA ORAIN\nAstigarraga-Oiartzun garraio gunearen ustiapena esleitzea eta Elgoibarko AP-8 autobideko zarataren aurkako pantailak lizitatzea ere adostu dute ostiral honetan egindako administrazio kontseiluan\nBidegiko Administrazio Kontseiluak proiektua idaztea, obra gauzatzea eta A-636 Beasain-Bergara autobidea kobratzeko sistema mantentzea lizitaziora ateratzea erabaki du. Kobrantza sistemaren lizitazioak 10.352.000 euroko aurrekontua du, gehi BEZa, eta 5 urte eta erdiko iraupena. Aldi horrek 12 hilabete aurreikusten ditu proiektua xehetasunez idazteko eta, ondoren, 4 urte eta erdiz kudeatzeko eta ustiatzeko.\nAurkezten diren enpresek aurreproiektu bat idatzi beharko dute. Esleipenaren ondoren, enpresa esleipendunak idatzi beharko du eraikuntza-proiektua bi arkupe eta bi banderola berrien xehetasunez, eta sisteman integratu Deskargako arkupea. Horiek autobide zati ezberdinak kobratzeko sistema osatuko dute, Foru Aldundiak uztailaren 14an onartu zuen Foru Arauaren proiektuaren arabera.\nArkupeek eta kanonaren ordainketari lotutako atalek honako tarte hauek arautzen dituzte: Beasaingo arkupea, Beasain-Ormaiztegi tarterako (2,8 km); Ezkioko arkupea, Ormaiztegitik Zumarragara doan 5,4 km-etarako; eta Deskargakoa, Legazpi/Urretxu-Bergara tarterako, 7,3 km-koa, eta Legazpi/Urretxu-Antzuola tarterako, 2,5 km-koa. Azken zati horrek bi banderola izango ditu Antzuolako erdi-lotunean tartea mugatzeko.\nAstigarraga- Oiartzun garraio zentro integralak ere lizitazio bat eta bi esleipen izan ditu. Argi berdea eman zaio Astigarraga eta Oiartzungo plataformen CIT gainegituraren lizitazioari, 5.054.000 €-ko aurrekontuarekin eta 8 hilabeteko egikaritze-epearekin. Lizitazio honek barne hartzen du bi aparkaleku-eremuen perimetroa ixtea, eskaladaren aurkako hesiarekin, kanalizazioekin, segurtasun-sistemekin, bideozaintzako instalazioekin, suteen aurkako sistemekin (megafoniarako sarea, komunikazioak eta wifia). Oiartzungo aparkalekurako sarbideak kontrolatzeko eraikina eta talde elektrogenoentzako eraikinak egitea ere aurreikusten du. Europako estandarren barruan "urre" mailaren sailkapena lortzea ahalbidetzen duten inbertsioak dira.\nCITaren proiektuari lotuta, sozietate foralak Jaizubia-Asfaltia ABEEri esleitu dio Oiartzungo plataformaren birmoldaketa, 2,9 milioi euro gehi BEZ eta 12 hilabeteko epean. Proiektuak egun dauden bi zabalguneak plataforma bakar batean bateratzea aurreikusten du, Donostiarako noranzkoan 190 plazarako azalera bakarra osatuz. AP-8tik sartzeko bidea Irungo enborreko ordainlekua gurutzatu bezain laster mantenduko da, eta barneko banaketa-biribilgunea kenduko da. Aparkaleku berrirako sarrera bi noranzkoko bide batetik egingo da, zabalgune berriaren perimetro osoa inguratuko duena. Gaur egun, aparkalekuak bi gune ditu, noranzko bakoitzerako bat, 105 plazatarako edukiera duena Bilborako noranzkoan eta 57 Behobiarako noranzkoan.\nIldo beretik, Eysa-Padrosa ABEEri esleitu dio CIT Astigarraga-Oiartzun Garraio Zentro Integralaren kontserbazio, mantentze eta ustiapen zerbitzuaren emakida. Kontzesioa zortzi urterako izango da, 2022ko urtarrilaren 1etik aurrera, urtean 751.000 euroko kanonarekin. Emakidadunak urtebete eta bost hilabete izango ditu esleipen-pleguan aurreikusitako inbertsioak gauzatzeko, hala nola Astigarragako plataformaren zerbitzu-eraikina urbanizatzeko eta eraikitzeko, eta bi plataformetan pertsonen nahiz ibilgailuen sarbide-kontrola eta barne-zirkulazioa kudeatzeko behar diren instalazioak eta ekipamenduak gauzatzeko. Astigarragako eraikin berriak, Oiartzungo gaur egungoak bezala, jatetxe-kafetegia, supermerkatua, komunak eta dutxak, aisialdirako gunea, telebista gela eta garbitegia izango ditu. Wifia, kutxazain automatikoa, telekomunikazio zerbitzuak, takografoa deskargatzeko zerbitzua eta plaza aldez aurretik erreserbatzeko aukera ere izango dute.\nAP-8 Elgoibar zarataren aurkako panelak\nBidegiko Administrazio Kontseiluak ere onartu du Elgoibarren AP-8 autobideko zarataren aurkako pantailak jartzeko proiektua. Lizitazioaren oinarrizko aurrekontua 2,1 milioi eurokoa da, gehi BEZa, eta adjudikatu eta zortzi hilabeteko epea izango dute lanak egiteko.\nBilborako noranzkoan pantaila akustikoek 866 metroko luzera izango dute eta Donostiarako norabidean beste 405m. Pantailak gauzatzeak eragindako tartean Sallobenteko zubibidean dago, eta, bertan, zarataren aurkako pantailak jartzeaz gain, euste-sistemak ere eguneratuko dira. Metalezko pantaila fonoxurgatzaileek 2,5 m-ko altuera izango dute 66,400 KParen eta zubibidearen artean. Sallobenten, altuera 2 m-koa izango da, eta 4m-koa bidezubiaren eta 67,300 KParen artean. Donostiako noranzkoan, zubibidean ere 2 metroko altuera izango dute pantailek, eta 67,185 KPra arte 4m-koa. Obra horien barruan sartzen dira pantailak jartzea, bidezubiaren egitura indartzea eta bidezubiari eta bide-zoruari eusteko sistema berritzea. Gipuzkoako Foru Aldundiak egindako lurraldeko errepideetako zarataren aurkako ekintza-planean du jatorria jarduketa horrek.\nBergara Hegoaldeko ordainlekua\nAzkenik, Kontseiluak baieztatu egin du Bergara Hegoaldeko bidesariaren berrikuntza teknologiko osoa, 1,2 milioi euroko inbertsioarekin eta 10 hilabeteko exekuzio epearekin. Bidesari berriak egun dauden kobrantza-sistema guztiak, TAG gailuak, banku-txartelak, billeteak eta txanponak modu automatikoan onartzeko aukera emango du.


Idatziak bildumako bigarren liburuxka banatuko dute - Elgeta - Goiena.eus\nIdatziak bildumako bigarren liburuxka banatuko dute\nIrati Agirreazaldegi 2004-10-28 12:54\nDebagoieneko udalek, Mankomunitatearekin batera, Idatziak, etxejabeen komunitateetako agiriak liburuxka kaleratu dute. Idatziak sortako bigarrena, hain zuzen ere. Herriko atari bakoitzean liburuxka bat banatuko du Udalak datorren astean. Bestalde, Udalaren webgunean ere eskuragarri dago liburuko edukia.\nIaz liburuxka bat kaleratu ostean, orain etxejabeen komunitateetako agirien bilduma argitaratu dute Debagoieneko udalek Mankomunitatearekin batera. Liburu horien helburua euskara zabaltzen eta normalizatzen laguntzea da, eta horretarako idatzi ereduak eskaintzen dituzte.\nEguneroko jardunean tresna erabilgarria izateko eta euskarari toki handiagoa egiteko ahalik eta modurik errazenean egin dituzte azalpenak liburuxketan.\nDebagoieneko udaletako euskara zerbitzuetatik esan dutenez, eskaintzen dugun hizkuntza aholkularitza zerbitzuan, aurrerapauso bat gehiago eman nahi dugu, eta beharrei erantzuteko idatzi sorta hau prestatu dugu.\nLiburuxkak jasotzen dituen gaien arten honakoak daude: bilera deiak eta aktak, bilerara joateko ordezkaritza, jakinaraztekoak, ziurtagiriak, errekerimendua, balantze ekonomikoa, errotuluak, oharrak, araudiak eta hiztegia.\nElgetan atari bakoitzera liburuxka bana eramango dute eta etxejabeen komunitateetako arduradunaren postontzian utzi, haiek baitira liburuxka gehien erabiliko dutenak. Banaketa egiten datorren astean hasiko direla jakinarazi digute Udalean. Bestalde, nahi duenak eskuragarri dauka liburuaren eduki guztia Udalaren www.elgeta.org helbidean.


Good Lock by Keys Cafe-k inoiz ez bezala pertsonalizatzen du zure Samsung teklatua | Androidea\nNola guztiz pertsonalizatu Samsung teklatua\nManuel Ramirez | | Android aplikazioak, Pertsonalizatu Android, Samsung\nKeys Cafe-ri esker, Samsung teklatua guztiz pertsonalizatu ahal izango dugu gure Galaxy Note10 + telefonoan. Good Lock aplikazio ikusgarri horietako beste bat, eta dagoeneko partekatu menua pertsonalizatzen irakatsi dizugu, eta One UI 2.5 edo gehiagoko Galaxia duen edonorentzat eskuragarri dago.\nAplikazio hau eskuragarri dago Galaxy Store dendan eta edozein teklari mota guztietako sinboloak, emojiak edota funtzioak esleitzeko aukera emango digu, edo baita guk egindako hitzekin edo esaldiekin betetzeko orrialde berriak ere gehitu. Egin dezagun eta ez galdu Samsung teklatua pertsonalizatzeko sekretu guztiak erakusten dizkizugun bideoa.\nKeys Cafe Galaxia dendan\nAplikazio hau duela aste batzuk jarri zen abian Galaxy Store dendan eta eskuragarri dago hori One UIren 2.5 bertsioa dute beren telefonoetan.\nHiru ataletan oinarritzen da batez ere: Sortu zure teklatua, estilizatu zure teklatua eta bi joko. Esan beharra dago momentuz ez dagoela gaztelaniaz, baina ingelesez dagoeneko aukera guztiak erraz sartzeko aukera ematen digu.\nLehen atalak aukera ematen digu aldatu txantiloi bateko gako guztiak gorde dezakegula edo mota guztietako probetarako beste bat sor dezakegula. Lehenespenez datorrenaren gainean klik egiten dugu eta editatzen dugunean pertsonalizazio interfazera joango gara.\nGoialdean denak ditugu ikurrak, letrak, funtzioak, emojiak eta askoz gehiago behean dugun teklatuaren txantiloiari esleitzeko. Hemen egia da katalogoa oso zabala dela ehunka sinbolo gure teklatuan integratzeko.\nBesterik gabe, beheko aldean tekla bat sakatzen dugu eta guk altuera eta zabalera aldatzeko aukera ematen du zeinuak, ikonoak eta gehiago esleitzeaz gain. Bertute ugari, gure teklatua guztiz pertsonalizatua izateko.\nbiak barne orriak gehitzeko aukera ematen du zeinu bereziak dituztenez gain, osorik pertsonaliza dezakegu emojiekin edo nahi dugunarekin.\nAzkenean dugu teklatuaren koloreak pertsonalizatzeko aukera zure gaia sortzeko, nahiz eta Parke tematikoa Good Lock-ekin instalatu behar dugun (eta bide batez Pentastic oharraren S Pen-a pertsonalizatzeko gu txunditzeko). Teklak sakatzean sortzen diren efektuen beste atal bat ere badugu eta lankideen aurrean zalantzarik egin nahi badugu pertsonalizazio aukera ikusgarria da.\nBeraz, ahal duzu guztiz pertsonalizatu zure Samsung teklatua lehiaketa arrastaka uzteko, teklatu honek eskaintzen duen guztiaren kalitatearen maila berdina ez baita.\nArtikuluaren bide osoa: Androidea » Android aplikazioak » Nola guztiz pertsonalizatu Samsung teklatua\nNola erabili Facebook-en mahaigaineko bertsioa telefonoan edo tabletan\nSamsung Galaxy M31s-ek One UI 2.5 eguneratzea jasotzen du